Foto: Arhiva / Promo\n– Do kada će se uništavati višak naoružanja i minsko-eksplozivnih sredstava, niko ne zna jer nadležne institucije BiH o tome godinama ne žele da govore, a mi u Glamoču godinama se borimo sa tim problemom – naveo je Radivojša, piše Srpskainfo.\nOn ističe da Glamočko polje, koje se ubraja u tipično kraško polje, obiluje biljnim i životinjskim svetom.\nRadivojša je pozvao vlasti Livanjskog kantona i Republike Srpske da pomognu opštini Glamoč u nastojanju da se nadležnim vlastima već jednom otvore oči kada je reč o ovom dugogodišnjem problemu.\n– Za poligon Barbara ne smemo i ne možemo reći da je sasvim uobičajena pojava koja ne može ostaviti nikakve posledice. Smatram da već plaćamo veliku cenu – rekao je Radivojša.


Predsjedavajući Kluba poslanika SNSD-a u Parlamentarnoj skupštini BiH Staša Košarac rekao je da predsjednik SDS-a Mirko Šarović ima najmanje prava da drži lekcije o bilo čemu s obzirom da je Savjet ministara, čiji je on član, donio Program rada za 2019. godinu prema kojem su NATO integracije primarni politički cilj institucija BiH.\n"Šarović dolazi iz Republike Srpske i priča o nekoj kapitulaciji, dok je Savjet ministara u kome sjede on, Dragan Mektić i Igor Crnadak donio takav Program rada za 2019. godinu. Šarović nema prava nikome da drži lekcije", poručio je Košarac.\nOn je upitao zašto Šarović, Mektić i Crnadak nisu osporili takav Program rada Savjeta ministara u 2019. godini u kojem je navedeno da je "NATO integracija primarni politički cilj institucija BiH" kada su za to imali priliku.\nKošarac je istakao da će dosadašnji ministar spoljne trogovine i ekonomskih odnosa u Savjetu ministara u tehničkom mandatu Mirko Šarović ostati upamćen kao neko ko je mnogo više poštovao zvanične stavove Federacije BiH nego Republike Srpske i bio naklonjen politikama koje su bazično dogovarane u Sarajevu a ne u Banjaluci.\n"Svjedoci smo i činjenice da je ignorisao stavove Narodne skupštine Republike Srpske. Sjetimo se samo sjednice kada je rekao da za njega nisu obavezujući stavovi Narodne skupštine. Pričati o kapitulaciji može jedino Šarović i to kada sebe pogleda u ogledalu, dobro se zamisli i kaže šta je to dobro uradio za Republiku Srpsku", naglasio je Košarac.\nOn je podsjetio na Šarovićeve političke poteze koji su imali za cilj urušavanje digniteta i ustavnog kapaciteta Republike Srpske, tako što nije poštovao stavove i razvijao komunkaciju i saradnju sa njenim institucijama.\nLider SDS-a je, kaže Košarac, proteklih dana razgovarao sa članicama vladajuće koalicije predvođene SNSD-om s ciljem da razbije volja birača Republike Srpske u BiH.\n"Šarović je konstatano u prethodnih nekoliko dana radio na tome da se neko od članova vladajuće koalcije iz Republike Srpske izvuče, da se ponudi onima koji nikada neće odustati od svojih političkih potreba i urušavanja Republike Srpske, a sve sa željom da ostane u Savjetu ministara", rekao je Košarac, istakavši da je to nedopustivo i politički licemjerno, te da će zasigurno, kao i do sada, biti osuđeno od građana Republike Srpske.\nOn je poručio da koalicija oko SNSD-a želi da manifestuje potpuno političko jedinstvo u Sarajevu, da svoje političke stavove definiše u institucijama Republike Srpske i da na zajedničkom nivou rade na afirmaciji tih politika.\n"Naš primarni cilj definitivno je jaka Republika Srpska u okvirima Dejtonskog sporazuma i Ustava, adekvatna zastupljenost na zajedničkom nivou i zaštita interesa Srpske na zajedničkom nivou što je jasno navedeno u izjavi o partnerstvu, kao i da se svi nivoi vlasti moraju poštovati u bilo kom odlučivanju u integracionim procesima", pojasnio je Košarac.\nOn je podvukao da nigdje niti u jednom od stavova zajedničke izjave lidera SNSD-a Milorada Dodika, HDZ-a BiH Dragana Čovića i SDA Bakira Izebtevodića ne stoji da Republika Srpska prihvata NATO integracije nego da će se integracioni procesi voditi u domenu interesa svih nivoa vlasti ne prejudicirajući nikakvo članstvo niti bilo kakvo rješenje.\n"Otvoreno kažemo da treba da sarađujemo s NATO savezom, sa kojima sarađuje i Srbija. Nećemo napraviti niti jedan milimetar ispred Srbije kada je riječ o saradnji sa NATO. Naš stav je potpuno jasan - nismo za integracije u NATO, ali jesmo za saradnju", rekao je Košarac.\nOn je istakao da nedavno potpisana izjava o partnerstvu potpuno artikuliše Rezoluciju Narodne skupštine Republike Srpske o vojnoj neutralnosti.\n"Tako se kreira politički put Republike Srpske i štite njeni politički interesi, a ne kao što je to učinio Šarović glasajući za Program rada Savjeta ministara ili Mladen Ivanić koji je, odlazeći iz Predsjedništva BiH, glasao za Strategiju o spoljnoj politici u kojoj je, takođe, navedeno da su NATO integracije ključan spoljnopolitčki cilj BiH", podsjetio je Košarac.\nOsvrćući se na rad srpskih ministri u Savjetu ministara u tehničkom mandatu, Košarac je naglasio da su najbolji sud o tome dali građani Republike Srpske na izborima.\n"Građani Republike Srpske su kaznili takvu vrstu politike koju su vodili SDS i PDP na zajedničkom nivou u proteklih pet godina. Ona je izdajnička i koncipirana isključivo na potrebama dijela međunarodne zajednice. Na djelu je potpuno političko poltronstvo prema SDA", rekao je Košarac.\nTokom mandata aktuelnog saziva Savjet ministara u tehničkom mandatu, ocijenio je Košarac, proizveo je takav odnos da nikada nije bila lošija pozicija srpskog naroda na zajedničkom niovu.\n"Ostaće prepoznatljivi i po tome što su pokušali da produže svoj rok upotrebe u novoj strukturi Savjeta ministara. Zato su pokušavali da nađu neku opciju koristeći matematičke operacije da ostanu na vlasti da bi nastavili da vode politiku koja odgovora dijelu međunarodne zajednice. NJihovim politikama koje su vodili u proteklom periodu omogućen je razvoj takvih tendencija da je BiH samo bošnjačka i da u instituicijama BiH odlučuju samo Bošnjaci", konstatovao je Košarac.\nKošarac: Tragikomičan način na koji se Šarović nudi SDA


Za NATO dragocjen doprinos Crne Gore\nAlijansa ne komentariše formiranje vlasti, jer su to unutrašnja pitanja saveznika\n“Pozdravljamo kontinuirani, dragocjeni doprinos Crne Gore našoj zajedničkoj bezbjednosti, kroz njeno učešće u misijama, operacijama i vježbama koje predvodi NATO, a posebno kroz njenu ulogu u podršci stabilnosti regiona zapadnog Balkana”, kazali su iz NATO-a odgovarajući na pitanje da li od nove vlasti u Crnoj Gori očekuju da nastavi saradnju sa Alijansom\n5939 pregleda\t12 komentar(a)\nZnačajna uloga Crne Gore u stabilnosti regiona: Đukanović i generalni sekretar NATO-a Jens Stoltenberg, Foto: Pool\nNATO alijansa pozdravlja kontinuirani i, kako su kazali, dragocjeni doprinos Crne Gore zajedničkoj bezbjednosti, posebno kroz njenu ulogu u podršci stabilnosti regiona zapadnog Balkana.\nIz NATO-a su “Vijestima”, odgovarajući na pitanje da li imaju informacije o miješanju drugih država u izborni proces u Crnoj Gori, odgovorili da ne komentarišu unutrašnje stvari saveznika.\n“Pozdravljamo kontinuirani, dragocjeni doprinos Crne Gore našoj zajedničkoj bezbjednosti, kroz njeno učešće u misijama, operacijama i vježbama koje predvodi NATO, a posebno kroz njenu ulogu u podršci stabilnosti regiona zapadnog Balkana”, kazali su iz NATO-a odgovarajući na pitanje da li od nove vlasti u Crnoj Gori očekuju da nastavi saradnju sa Alijansom.\nPredsjednik Crne Gore Milo Đukanović u srijedu je u intervjuu bosanskoj N1 televiziji rekao da DPS insistira na novom sistemu vrijednosti, na građanskoj državi Crnoj Gori “uprkos čestim pokušajima prosrpske opozicije da ustavno preformuliše Crnu Goru”.\n“Ta politika uporno insisitira da je Crna Gora srpska država koja bi morala biti u okviru strateških, bezbjednosnih i vanjskopolitičkih interesa Rusije. Ta politika je u svojoj retorici i tokom kampanje insistirala da je NATO četvrti rajh, da je evropska civilizacija - civilizacija trulih vrijednosti i da zbog toga Crna Gora griješi kada insistira na ostvarivanju članstva u EU. Jasno je potpuno da je udarna pesnica takve politike u ime velikosrpskog nacionalizma i ruskih imperijalnih interesa na Balkanu bila Srpska pravoslavna crkva”, rekao je Đukanović.\nOn je kazao i da međunarodna javnost nije sa potrebnom pažnjom ispratila sve to što se događalo u regionu Zapadnog Balkana. “Plašim se da se ne dogodi ono što se dogodilo devedesetih”, kazao je Đukanović.\nŠef Delegacije Evropskog parlamenta za Crnu Goru, Vladimir Bilčik rekao je da su pratili sve što se događalo, analizirali i izražavali zabrinutost, ali na kraju krajeva političke odluke, politička kampanja i političke promjene su u rukama njihovih aktera i građana. “Ni u kom slučaju se ne može prihvatiti da EU na bilo koji način može biti kriva za ishod izbora u bilo kojoj trećoj zemlji, što uključuje i zemlje kandidatkinje, pa i Crnu Goru”, kazao je Bilčik za Radio Slobodna Evropa.\nMilo ĐukanovićJens StoltenbergNATOCrna Goraizbori Crna Gora


Kalesijski odbojkaši dočekuju ekipu iz Ilijaša | NEON Televizija\nKalesijski odbojkaši dočekuju ekipu iz Ilijaša\nU Ligi za prvaka Superlige FBiH igrat će: Gradina iz Srebrenika, Bosna iz Kalesije i Lukavac iz lige „Sjever“, zatim Ilijaš, Olovo i Krivaja iz Zavidovića iz lige „Jug“.\nOdbojkaši Bosne će u prva dva kola biti domaćini klubovima iz grupe „Jug“. U prvom kolu izabranici Edina Glogića dočekuju prvoplasiranu ekipu iz pomenute grupe, ekipu OK “Ilijaš”. Utakmica se igra u subotu u sali MSŠ Kalesija sa početkom u 19:00 sati.\n“Dođite i podržite nas obećavamo vam dobru igru naših momaka” kažu iz OK “Bosna” Kalesija.


POZIV POSLODAVCIMA DA SE UKLJUČE U MODEL DUALNOG OBRAZOVANJA: Poziv je otvoren do 30. novembra 2021. godine\nPoslodavci koji u narednoj školskoj godini žele da se uključe u model dualnog obrazovanja u Srbiji mogu da se prijave putem specijalizovanog veb portala Privredne komore Srbije http://portal.dualnoobrazovanje.rs/\nPoziv je otvoren do 30. novembra 2021. godine, a svi zainteresovani mogu na portalu da kreiraju profil kompanije i na jednostavan način podnesu prijavu.\nOd sledeće, školske 2022/2023. godine u ponudi po dualnom modelu očekuje se i sedam novih profila - elektrotehničar telekomunikacija, rukovalac poljoprivredne mehanizacije, kulinarski tehničar, vodoinstalater, tehničar industrijske robotike, galanterista i izrađivač hemijskih proizvoda. Đaci koji žele da se školuju po dualnom modelu moći će da biraju ukupno 59 dualnih obrazovnih profila.\n“Po dualnom modelu u Srbiji se trenutno školuje 8.000 učenika, u 150 škola, u oko 700 kompanija. Prema poslednjim raspoloživim podacima, dualno obrazovanje u Srbiji čini pet procenata celokupnog srednjeg stručnog obrazovanja. Najatraktivniji su profili bravar-zavarivač, tehničar mehatronike, tehničar za kompjutersko upravljanje (CNC) mašina i modni krojač, a među pionirima dualnog obrazovanja u Srbiji izdvajaju se kompanije Tifani, Merkator S, Agromehanika, Inmold, Energotehnika Južna Bačka, Elektromontaža Kraljevo”, rekla je Mirjana Kovačević, rukovodilac Centra za edukaciju, dualno obrazovanje i obrazovne politike PKS.\nDualno obrazovanje je model srednjeg stručnog obrazovanja u okviru koga se znanje stiče i u školi i u kompaniji. U zavisnosti od obrazovnog profila za koji se učenik opredeli, već u prvom razredu može početi da ide i u kompaniju, na učenje kroz rad. Na ovaj način usvajaju praktična i primenljiva znanja u realnom radnom okruženju, a po završetku školovanja, učenik se može zaposliti kod poslodavca, pokrenuti sopstveni posao ili nastaviti dalje školovanje. Poslodavac, kroz dualni model, smanjuje troškove obučavanja novozaposlenih i ulaže u budućnost svoje kompanije, objašnjava Kovačević.\nPrilikom prijavljivanja za dualno obrazovanje, poslodavci podnose izjavu o spremnosti za uključivanje u dualno obrazovanje i zahtev za akreditaciju. Prateću dokumentaciju za akreditaciju poslodavci dostavljaju najkasnije do 15. decembra, elektronskim putem na mejl:obrazovanje@pks.rs ili na adresu Privredne komore Srbije, Resavska 13-15, Beograd. Više informacija poslodavci mogu dobiti na internet stranicama https://pks.rs/ i https://dualnoobrazovanje.rs/.\nSve prijave koje sadrže potpunu dokumentaciju biće objedinjene u Plan potreba privrede koji PKS dostavlja Ministarstvu prosvete, nauke i tehnološkog razvoja. Konačnu odluku o strukturi upisa i odobrenim dualnim profilima doneće MPNTR objavljivanjem Konkursa za upis učenika u srednje škole, koji se očekuje krajem marta 2022. godine.\nObrazovni profili 2022-2023.pdf\nIzvor: Vebsajt Privredne komore Srbije, 27.09.2021.


Utilitarističko razmišljanje | studenti.rs\nPočetna Skripte Elektrotehnika Utilitarističko razmišljanje\nObjavio tenapenatena 22. septembar 2014. Prijavi dokument\nUtilitarističko razmišljanje se zalaže za donošenje dobrih stvari što je više moguće. Utilitarni moralni standard izražava ovu osnovnu ideju. Kao što ćemo videti, postoji više od jednog načina da formuliše ovaj standard. U svakom slučaju, utilitarističke vrednosti igraju važnu ulogu u profesionalnoj etici inženjera.\nPočnimo sa opštom tvrdnjom utilitarnog standarda: pojedinačni postupci ili pravila koja rezultuju najvećom količinom javnog dobra su prava. Kodeksi nalažu inženjerima da održavaju bezbednost, zdravlje i dobrobit javnosti, a ovaj princip deluje kao utilitaran. Termin dobrobit bi mogao da se tumači na sinonim sa javnim dobrom.\nMeđutim, postoji problem u preciznijem definisanju javnog dobra. Češća definicija je „sreća“, ali ono što je sreća za jednog pojedinca ne mora biti sreća i za drugog. Džon Stjuart Mil, jedan od najvažnijih zagovornika utilitarističkog razmišljanja u XIX veku, tvrdio je da ljudska bića imaju kapacitet koji životinje nemaju i da je ispunjenje ovih jedinstvanih ljudskih kapaciteta osnova ljudske sreće. On je rekao da moramo dati „zadovoljstvu intelekta, osećanja, mašte, i moralnih osećanja mnogo veću vrednost zadovoljstvu od puke senzacije.“ Drugi se možda neće složiti sa Milom, međutim pronalaženje zadovoljstva za sva čula ili zadovoljstva koje pružaju zarađivanje novca, slava ili moć omogućavaju veći osećaj zadovoljstva.\nUtilitaristi su na ovaj problem odgovorili tako što su predložili utilitarizam naklonosti: trebali bi da promovišemo one opšte uslove koji omogućavaju svakom pojedincu da sledi sreću onako kako on ili ona to shvata.\nUtilitarni teoretičari se uglavnom slažu da je neophodno da budu ispunjena najmanje dva uslova kako bi većina ljudi bila srećna: sloboda i blagostanje. Sloboda je sposobnost da se napravi neiznuđen izbor sledeći svoje sklonosti. To se prvenstveno odnosi na nemešanje kada neko drugi donosi osnovne odluke u životu. Blagostanje je skup uslova neophodnih za efikasno korišćenje slobode. To uključuje faktore kao što su: zdravlje, određeni stepen materijalnog blagostanja, hrana, krov nad glavom i obrazovanje. Ako je osoba siromašna, bolesna i neobrazovana, na primer, onda će nemešanje ostalih u donošenje odluka biti od male koristi za postizanje sreće.\nNeki utilitaristi zagovaraju upotrebu analizu troškova i dobiti u ocenjivanju specifičnog pravca delovanja. Oni tvrde da je pravac delovanja koji proizvodi najveću korist u odnosu na cenu onaj koji treba da bude izabran. „Korist“ se obično definiše na neki relativno specifičan način, kao što su obezbeđivanje radnih mesta ili nešto drugo od čega društvo ima koristi, ali utilitaristi insistiraju da se te koristi opravdaju u smislu opšteg shvatanja koristi kao što su obezbeđivanje slobode i blagostanja.\nNekoliko poteškoća se suprotstavlja utilitarnoj perspektivi, ali ćemo ovde razmotriti samo tri. Prvo, ponekad je teško izaći sa direktivom za akciju sa utilitarne tačke gledišta. Videli smo da iz utilitarne perspektive kako bi saznali šta treba da radimo moramo znati koji pravac delovanja će proizvesti najviše koristi za one koji su pogođeni njenim delovanjem, kako kratkoročno tako i dugoročno. Nažalost, do ovog saznanja ponekad nije moguće doći. Na primer, još uvek ne znamo da li će izdavanje dozvola za reklamiranje i konkurentne cene za profesionalne servise dovesti do nekih problema na koje je skretana pažnja od strane onih koji su se tome protivili. Dakle, ne možemo reći da li su to primeri dobre prakse iz utilitarne perspektive. Ponekad, sve što možemo da uradimo je da izaberemo jedan pravac delovanja i da vidimo šta će se dogoditi. Ovo može biti rizično u nekim okolnostima.\n, Zrenjanin, VŠSS ZR\ninžinjerska etika, Utilitarističko razmišljanje


Za putovanje do 19 evropskih gradova, tokom prvih pet meseci ove godine usluge niškog aerodroma iskoristilo je nešto više od 135.000 putnika, prenosi RTS.\nNa aerodromu je, kažu, sve spremno za povećan obim posla, a linije su izabrane na osnovu potreba dijaspore i interesovanja turista, ali i na osnovu potreba potencijalnih investitora i poslovnih partnera. Zato najviše polazaka ima za Nemačku.\n"Analizirali smo prisustvo stranih kompanija u regionu jugoistočne Srbije, njihova sedišta, i fabrike u ostalim državama u Evropi i pokušali da obezbedimo do tih destinacija takođe veze, jer smatramo da ćemo na bazi pozitivnih iskustava kompanija koje su već prisutne u regionu moći efikasnije da radimo na privlačenju novih investitora", kaže Milan Ranđelović iz Kancelarije za lokalni ekonomski razvoj Niša.\nAMAZON I MICROSOFT POSTALI PORESKI OBVEZNICI SRBIJE E- trgovina povećava budžetske prihode\nIvanka Stanisavljević, koja je zadužena za odnose s javnošću niškog aerodroma, kaže da je čitav tim sa velikim ushićenjem spreman za doček prvog aviona kompanije "Er Srbija" koji će sleteti 15. jula.\nUz to, pozivaju se i turističke agencije da iskoriste blizinu aerodroma i ogranizuju čarter letove bar tokom letnje sezone, jer trenutno nema letova ni do jedne od mediteranskih zemalja.


1/2 finalni turniri mlađih kategorija – Info366.net\nPočetna | Sport | 1/2 finalni turniri mlađih kategorija\nNarednog vikenda igraju se 1/2 finalni turniri u sljedećim kategorijama: juniori, pioniri i pionirke.\n1/2 finalni turnir u juniorskoj kategoriji Grupa PKO Banja Luka – PKO Doboj igra se 25. januara 2015. godine u Aleksandrovcu.\n1/2 finalni turnir u juniorskoj kategoriji Grupa PKO Bijeljina i PKO Romanija-Hercegovina igra se 24. i 25. januara 2015. godine u Višegradu.\nKK “MODRIČA” KK “IGOKEA”\nKK “ROOKIE” KK “MODRIČA”\nKK “IGOKEA” KK “ROOKIE”\n1/2 finalni turnir u pionirskoj kategoriji Grupa PKO Banja Luka i PKO Doboj igra se 25. i 26. januara 2015. godine u Banjaluci.\n1/2 finalni turnir u pionirskoj kategoriji Grupa PKO Bijeljina i PKO Romanija-Hercegovina igra se 24. i 25. januara 2015. godine u Višegradu.\nKK “ROOKIE” KK “WBS BASKETBALL”\nKK “WBS BASKETBALL” KK “BASKET 2000″\nKK “BASKET 2000″ KK “ROOKIE”\n1/2 finalni turnir u pionirskoj kategoriji (PIONIRKE) Grupa PKO Banja Luka i PKO Doboj igra se 25. januara 2015. godine u Novom Gradu.\nŽKK “SLOBODA” KK “WBS BASKETBALL”\nKK “WBS BASKETBALL” OKK “FENIKS”\nOKK “FENIKS” ŽKK “SLOBODA“\nALEKSANDROVAC – Doskorašnji košarkaš Metalca Marko Čakarević potpisao je danas ugovor sa ekipom Igokee iz Aleksandrovca. Čakarević je prošle sezone u valjevskom Metalcu prosječno bilježio 9,8 poena i 5,9 skokova po utakmici u Superligi Srbije. U karijeri je još igrao za Asvel, Pelister, Svislajon, Radnički Kragujevac i Partizan sa kojim je 2013. godine osvojio Jadransku […]


Kršljani nepredvidivi, Boleč bez poraza – Info M\nPočetna / Sport / Fudbal / Kršljani nepredvidivi, Boleč bez poraza\nNemanja Janićijević, golman Šumadije 1962\nN. Stanković 16. новембра 2021.\tFudbal, Sport Ostavite komentar 400 pregleda\nZavršeno je takmičenje u Prvoj beogradskoj ligi grupa C. Prema očekivanju jesenji prvak je Šumadija 1962 iz Jagnjila. Nekadašnji vrlo uspešni srpskoligaš, pružio je dobre partije i sasvim zasluženo se nalazi na prvom mestu, Drugo mesto osvojio je Boleč, četa trenera Srđana Teofilovića nije doživela niti jedan poraz, uz tri remija, tu su odmah iza Jagnilaca sa bodom zaostatka. Kaludjerica ima tri boda manje, a Vrčin pet.\nKada se radi o ekipama od petog do poslednjeg mesta, Velika Krsna je doživela samo dva poraza od vodeće Šumadije i drugoplasiranog Boleča, ali imaju čak osam nerešenih utakmica. Dobre igre pružila je izuzetno mlada ekipa iz Kovačevca.\nPetoplasirani su Pudarci, a od šestog do devetog mesta čak četiri kluba sa po 17 bodova, Kovačevac, Velika Krsna, Rabrovac i Dunavac. Djurinci su usamljeni na desetom mestu, Zaklopača je 11. Na samom začelju se nalaze Dubona sa osam, Napredak iz Medjulužja sa četiri i poslednji je Podunavac iz Ritopeka sa dva boda.\nPrethodno Most konačno proradio\nSledeće Torlak i Kosmaj rešavaju pitanje prvaka


(VIDEO) Nova kosačica za JKP „Radnik“ Sivac - www.025.rs\nwww.025.rs / KULA / (VIDEO) Nova kosačica za JKP „Radnik“ Sivac\n(VIDEO) Nova kosačica za JKP „Radnik“ Sivac\nNedugo nakon nabavke traktorske kosačice, Javno komunalno preduzeće „Radnik“ Sivac početkom juna obogatilo je svoju mehanizaciju još jednom kosačicom. Direktor ovog komunalnog preduzeća Željko Madžarev rekao je da je reč o mašini koja se zove „Stiga“ i ima radni zahvat od jednog metra. Ova mašina, kao i prethodno nabavljena „Mulčer“ koja se kači na traktor, mnogo su pomogle preduzeću „Radnik“, koje ima velike površine za košenje, rekao je Madžarev. Vrednost nove kosačice je 500 hiljada dinara sa PDV-om, a sredstva su obezbeđena iz sopstvenih sredstava sivačkog komunalnog preduzeća.\nMadžarev je podsetio da su u toku redovne aktivnosti košenja javnih površina, kao i redovno odnošenje smeća, a da je u toku i zamena vodomera na teritoriji celog Sivca. Sivac ima oko 3 hiljade domaćinstava i svake godine se zameni oko 600 vodomera, rekao je Madžarev. On je istakao da je zakonska obaveza da se vodomeri baždare na svakih pet godina i da građani treba da omoguće radnicima komunalnog preduzeća da izvrše baždarenje. Do sada nije bilo većih neprijatnosti i nada se da će tako i ostati u budućnosti, zaključio je direktor JKP „Radnik“ Sivac Željko Madžarev.\nTags: JKP Radnik Sivac, nova kosačica, opština kula\nKrajinović putuje u Ameriku


Obavezna imunizacija i upis dece u vrtić i osnovnu školu - Beogradski Portal\nObavezna imunizacija i upis dece u vrtić i osnovnu školu\nNa temu obavezne imnizacije dece i uloge vaspitno-obrazovnih institucija u tom procesu a na inicijativu pedijatara, u opštini Zvezdara održan je sastanak predstavnika Doma zdravlja Zvezdara, Ministarstva zdravlja, direktora i medicinskih sestara privatnih predškolskih ustanova, Predškolske ustanove Zvezdara i direktora osnovnih škola. Sastanku su takođe prisustvovali zamenica predsednika GO Zvezdara, Dragana Đurić i Stanko Radovanović, član Veća GO Zvezdara.\nZamenica predsednika GO Zvezdara Dragana Đurić, istakla je da je tema imunizacije dece aktuelna i važna i da je cilj sastanka zajedničko delovanje u naporima za stvaranje uslova za bezbedan i pravilan rast i razvoj dece. Direktorka Doma zdravlja Zvezdara Dragana Trifunović Balanović je podsetila sve na odgovornost u sprovođenju zakonske regulative u oblasti zaštite stanovništva od zaraznih bolesti. Doktorka Radmila Kosić, načelnica pedijatrijske službe, je obavestila prisutne da je uočen pad obavezne imunizacije dece na Zvezdari i u Beogradu. Uočeno je da raste broj oklevajućih roditelja, onih koji sumnjaju u vrednost vakcina i odlažu ili odbijaju vakcinaciju dece. Podsetila je na činjenicu da ako je većina populacije vakcinisana protiv neke bolesti, cela populacija će biti zaštićena. Informisala je prisutne da pedijatri Doma zdravlja Zvezdara ne podržavaju antivakcinalne stavove i otvoreni su za otklanjanje bilo kakvih dilema kod roditelja. Naglasila je dobru saradnju pedijatara i PU „Zvezdara“ i osnovnih škola i izrazila nadu da će se u bliskoj budućnosti saradnja sa privatnim predškolskim ustanovama uspostaviti ili produbiti. Podvukla je odgovornost i važnu ulogu vaspitno obrazovnih ustanova u praćenju obavezne imunizacije dece, jer boravak dece u predškolskoj ustanovi koja nisu vakcinisana u skladu sa uzrastom može da bude nebezbedan za ostalu decu. I imunizovana deca, koja zbog bolesti ili drugih razloga nisu dobila vakcinu ili revakcinu na vreme, možda nisu razvila imunološki odgovor, pa bi mogla da se razbole u kontaktu sa zaraznom bolešću.\nPredstavnica Ministarstva zdravlja Gospava Đurović, sanitarni inspektor, je podsetila na zakonsku regulativu u oblasti zaštite stanovništva, i posebno član 32. Zakona o zaštiti stanovništva od zaraznih bolesti, koji između ostalog uređuje da je imunizacija obavezna za lica određenog uzrasta protiv tuberkuloze, difterije, tetanusa, velikog kašlja, dečije paralize, malih boginja, rubeole i zaušaka, između ostalih bolesti, i da je za boravak dece u predškolskim i školskim ustanovama neophodno da su deca vakcinisana u skladu sa uzrastom, osim u slučaju postojanja medicinske kontraindikacije koju utvrđuje doktor medicine odgovarajuće specijalnosti ili stručni tim. Sanitarni inspektor ima pravo i dužnost da naredi preduzimanje propisanih mera i drugih radnji u skladu sa zakonom, kao i da podnese zahtev nadležnom organu za pokretanje prekršajnog postupka protiv pravnog ili fizičkog lica. Kazna za fizičko lice koje nije dozvolilo obaveznu vakcinaciju deteta, bez potvrde o privremenoj ili konačnoj kontraindikaciji za dobijanje vakcine, iznosi 50.000,00 – 150.000,00 dinara. Predstavnici privatnih predškolskih ustanova su izrazili nadu da će se sačiniti model zajedničkog postupanja u ovim situacijama, kako prava dece na vaspitanje i obrazovanje ne bi bilo narušeno.


U sukobima plemena u Indoneziji ubijeno četvero ljudi - Klix.ba\nSuparnička plemena naoružana lukovima i strijelama borila su se u čertvrtak u blizini rudnika zlata u američkom vlasništvu u indonezijskoj regiji Papua, u posljednjem u nizu sukoba u kojima je ubijeno četvero ljudi, saopćili su policija i zvaničnici kompanije.\nNajmanje 45 drugih ranjeno je u borbama u udaljenoj regiji od utorka, izjavio je načelnik lokalne policije Godhelp Mansnembra za el-Shinta radio. U početnim medijskim izvještajima navodi se da je osam ljudi ubijeno, prenosi AP.\nBorbe su izbile u selima na granici s džinovskim rudnikom zlata i bakra kojim upravlja kompanija Freeport-McMoRan Copper and Gold Mine Inc., saopćili je portparol Mansnembre i Freeporta, Pangaribuan.\nPangaribuan je izjavio da su borbe nevezane s operacijama kompanije i da proizvodnja u rudniku nije ugrožena.\nMansnembra je izjavio da su posrednički napori do sada propali.\n"Ne znamo šta je stvarni uzrok problema, ali su borbe ponovo izbile danas (u četvrtak). Jutros su se borili, potom su prekinuli radi ručka i odmora i u popodnevnim satima borbe su ponovo izbile", izjavio je on.\nPlemena u tom području - više od 3.000 km sjeveroistočno od Džakarte - imaju historiju loših odnosa. Trvenja mogu trajati nekoliko sedmica i obično se završe kada broj žrtava na obje strane bude podjednak.


Uskoro plan sanacije Vrutaka (video) – ZoomUe\nPredlog sanacije akumulacije jezera Vrutci i fabrike vode u Užicu biće do 15.februara dostavljen Vladi Srbije i Gradskoj upravi Užica.\nKomisija koju je formirala Vlada Srbije je u sredu na sastanku u Užicu usvojila nacrt projektnog zadatka za rekonstrukciju postrojenja za tretman vode u Užicu i za sanaciju akumulacije Vrutci, koji će za sedam dana biti finalizovani, a do 15. februara upućen Vladi na dalji postupak.\nPrvoslav Marjanović sa Instituta “Jaroslav Černi” posle sastanka je rekao novinarima da rekonstrukcija postrojenja za tretman vode, pored rekonstrukcije objekta i popravke filtera, predviđa dodatnu obuku zaposlenih u užičkom Vodovodu i opremanje laboratorije savremenom tehnologijom.\n„U početku posao u ovom delu biće poveren stručnim institucijama, do osposobljavanja užičkog Vodovoda da mogu sami da preuzmu posao. Rekonstrukcija će trajati tri do četiri meseca. Koliko će koštati u ovom trenutku ne znamo, ali je rekonstrukcija takvog postrojenja u Kruševcu koštala oko osam miliona evra“, rekao je Marjanović.\nGrad Užice treba da uradi glavni projekat rekonstrukcije, koja može da počne odmah po dobijanju svih saglasnosti i obezbeđivanju sredstava, istakao je Marjanović.\nUsvojen je i program operativnog i nadzornog monitoringa radi efikasnijeg praćenja situacije na akumulaciji Vrutci.\nSanacija akumulacije Vrutci će, prema njegovim rečima, trajati duže zbog promene strukture ekosistemske zajednice u akumulaciji, koja je posledica dugoročnih promena u slivu i na samoj akumulaciji.\n„Biće urađen Plan zone sanitarne zaštite i Plan zaštite voda sliva akumulacije Vrutci. Potrebno je, između ostalog, izgraditi kanalizaciona postrojenja u naseljima u okolini Vrutaka, kao i reviziju režima rada akumulacije, kako bi se uskladio sa projektnom dokumentacijom, što sada nije slučaj“, naglasio je Marjanović.\nOn je napomenuo da će Vlada Srbije, u saradnji sa gradom Užicem, doneti odluku ko će koji deo projekta rekonstrukcije i sanacije finansirati i ko će biti izvođači radova.\nDo realizacije ovih poslova, građani Užica pijaćom vodom snabdevaće se sa alternativnog izvorišta u Sušičkim vrelima.\nNext story Pronađeno telo stradalog u saobraćajnoj nesreći\nPrevious story Užičani konačno mogu da piju vodu


Pranger: Uloga nestalnih članica Saveta bezbednosti važna za Kosovo\nO zahtevu Beograda da se nastavi pregovarački proces o Kosovu i smeni izaslanik UN Marti Ahtisari, o ulozi Rusije i nestalnih članica Saveta bezbednosti, naš saradnik Branko Mikašinović razgovarao je sa bivšim zamenikom sekretara za odbranu u administaciji predsednika Ričarda Niksona i stručnjakom za Bliski istok i Balkan, Robertom Prangerom.\nPRANGER: SAD i Velika Britanija su snažno podržale predlog za budući status Kosova izaslanika UN Martija Ahtisarija i stoga sumnjam da će on biti smenjen, mada bi pregovori mogli da budu nastavljeni i pod njegovom dirigentskom palicom. Pored toga, taj predlog je podržao i novi generalni sekretar UN u prvoj godini svog mandata, što ostavlja malo mogućnosti za značajnije promene. Isto tako, nedavni kongresni izbori u SAD možda su ojačali poziciju Albanca i njihov uticaj u Vašingtonu jer neki istaknutiji članovi Kongresa podržavaju nezavisnost Kosova još od 1990-tih. S druge strane, sumnjam da Srbija ima jako lobističko prisustvo u ovom gradu, mada ima američkih zakonodavaca, uticajanih američkih Srba i organizacija koji se bore za srpsku stvar.\nGLAS AMERIKE: Da li Rusija može da ”spasi“ Kosovo za Srbiju i koju bi cenu za to morala da plati?\nPRANGER: Ruski ambasador u UN , Vitalij Čurkin, snažno je zauzeo stav protiv Ahtisarijevog plana i podržao stav Srbije. Medjutim, kad god ga novinari upitaju o mogućoj upotrebi ruskog veta u Savetu bezbednosti, on, kao pravi dpilomata, nije baš eksplicitan o akciji Rusije, ukazujući na to kao na poslednju opciju... Mislim da bi medjunarodna zajednica trebalo da ispita sve avenije za održavanje novih pregovora, kojima bi se istovremeno sačuvao obraz Rusije, odložila njena upotreba veta u Savetu bezbednosti i dala mogućnost iscrpnijim i delotvornijim pregovorima. Takav razvoj dogadjaja nije neobičan. Ako pogledate sadašnji razvoj situacije u Iraku, svi smatraju da je dugoročno rešenje samo diplomatsko, koje bi pored velikih sila uključilo i regionalne zemlje, Arpasku ligu, i druge organizacije u jednom dugoročnijem pregovračkom procesu.\nGLAS AMERIKE: Šta mislite o potencijlnoj ulozi i uticaju nestalnih članica Saveta bezbednosti UN u vezi sa kosovskim pitanjem?\nPRANGER: Ako medju sadašnjim stalnim članicama Saveta bezbednosti bude potrajalo podeljeno mišljenje o budućem statusu Kosova, onda bi uloga i uticaj nestalanih članica mogli da budu važni, pogotovo onih koje su članice Evorpske unije, kao i nekih afričkih, azijskih i drugih zemalja, koje su ranije gajile prijateljske odnose prema bivšoj Jugoslaviji, pa možda i Srbiji. U krajnjejm slučaju, mislim da će Evropska unija biti odlučujući arbitar u donošenju odluke o budućem statusu Kosova.\nGLAS AMERIKE: Kakve bi mogle da budu posledice eventualne nezavisnosti Kosova?\nPRANGER:Pre svega, one bi se odrazile na samo Kosovo--njegovu moguću ekonomsku i političku održivost u svetlu svoje izolacije i nezadovoljstva nekih ljudi nadzirnom nezavisnosti. Tu su zatim unutrašnje posledice po samu Srbiju zbog gubitka dela svoje teritorije. Potom, pitanje je kakav će to uticaj imati na ostale balkanske zemlje i dalje regionalne dezintegracione procese i na samu Grčku i Tursku, pošto se jedna protivi, a druga podržava nezavisnost Kosova. Pored toga, kakve bi mogle da budu, dugoročno gledano, posledice nezavisnosti po samu zapadnu Evropu i njenu koherntnost? A kakve po američko-ruske odnose i probleme Rusije sa njenim secesionističkim pokretima? I na kraju uticaj postavlja se pitanje njihovog uticaja na dalju fragmentaciju medjunarodnog poretka. Sve to bih ja nazvao neizvesnim i ozbiljnim posledicama.


Vatrogasci su ranije iz ruševina evakulisali više desetina ljudi, dok su jednu osobu proglasili mrtvom, prenosi Glas Amerike. Među nestalima su i sestra prve dame Paragvaja, njen suprug i njihovo troje dece, saopštilo je ministarstvo spoljnih poslova te zemlje.\nPredsednik DŽozef Bajden proglasio je vanredno stanje na Floridi i naredio da se federalna pomoć preusmeri toj državi i da se novac prosledi lokalnim vlastima koje traže preživele.\nŠta je uzrokovalo da se zgrada visoka 12 spratova i stara 40 godina sravni sa zemljom, još nije poznato.\nKompleks u kome se nalazi srušena zgrada izgrađen je 1981. Trenutno su se obavljale neke popravke na srušenoj zgradi, a pored se gradila nova. Nekoliko puta su je obilazili inspektori zbog procesa sertifikovanja i zgrada koje se grade u blizini. Čarls Kesl iz policije Surfsajda rekao je da su bile neke popravke u garaži zgrade, ali ništa toliko veliko da mi moglo da uzrokuje ovakvo rušenje.\nNačelnik Surfsajda Čarls Barket potvrdio je da su na krovu izvođeni radovi, ali da ništa ne ukazuje da je to uzrok rušenja.\n- Teško mi je da objasnim kako se ovo desilo. Zgrade se ne ruše tek tako, same od sebe - kaže Barket.\nSAD Florida nestali soliter Majami DŽozef Bajden Čarls Barket rušenje solitera u Majamiju


Panika se širi: Divlja zver napala ljude ispred zgrade, petoro u bolnici /video/ - Sputnjik Srbija\nPanika se širi: Divlja zver napala ljude ispred zgrade, petoro u bolnici /video/\n15:58 11.03.2021 Preuzmite kraći link\nPanika je zavladala u jednom stampenom naselju u Indoru, najmnogoljudnijem i najvećem gradu indijske države Madja Pradeš, nakon što je u četvrtak leopard napao i povredio pet osoba, saopšteno je iz policije.\nPrema navodima lokalne policije, zbog incidenta su angažovani i službenici Odseka za šume.\nOtkako je Indija uvela mere zatvaranja zbog pandemije virusa korona prošlog marta, nekoliko životinja, uključujući i ugrožene vrste, primećene su kako lutaju ulicama u različitim delovima zemlje.\nVideo snimak leoparda koji napada ljude postao je popularan na društvenim mrežama.\nNa snimku se vidi kako leopard napada policajca dok drugi koji učestvuju u akciji spasavanja pokušavaju da skrenu pažnju divlje životinje sa pripadnika policije. Čuje se žamor, a leopard, uplašen bukom, pokušava da se odbrani.\nSlužbenicima Odseka za šume bilo je potrebno nekoliko sati da uhvate divlju životinju. Povređeni ljudi hitno su prebačeni u bolnicu, prenosi Sputnjik internešenal.


SVE VIJESTI – Page 3798 – Bankar.me\nCBCG: Raste broj blokiranih preduzeća\nMay 7, 2013 BANKE, CRNA GORA, SVE VIJESTI 0\nNa novom spisku preduzeća sa blokiranim računima, koji je objavila Centralna banka Crne Gore CBCG nalazi se 2.292 kompanije. Najzaduženija kompanija na majskom spisku blokiranih preduzeća je Zavala invest sa dugom od oko 34,73 miliona eura, koja je u blokadi 1.337 dana. Kompletnu listu blokiranih preduzeća možete vidjeti na sljedećem LINKU.\nOtvaranje filijale First Financial Banke u Maslinama, u Podgorici\nFirst Financial Bank AD će u četvrtak, 9. maja, u 11:00 časova svečano otvoriti svoju treću filijalu, u Podgorici na adresi Skopska 14, Masline. Filijala koja se prostire na preko 100 kvadratnih metara, uredjena je na način da pruži najsavremenije standarde bankarskog poslovanja. Klijenti će moći da na najefikasniji način …\nVIDEO: Pogledajte kako Carlsberg testira prijateljstvo\nMay 7, 2013 MULTIMEDIJA, SVE VIJESTI 0\nŠto biste uradili da vas usred noći nazove prijatelj i kaže da mu hitno treba 300 eura jer je izgubio na igri pokera i ne može nikuda dok ne nabavi novac? Naime, u videu Carlsberg ‘testira’ spremnost ljudi da priskoče prijatelju u pomoć stavljajući ih u vrlo napetu i naizgled …\nKo predvodi ovogodišnju listu Fortune 500\nMay 7, 2013 Ekonomija, SVE VIJESTI 0\nNa listi Fortune 500 najvećih kompanija po prihodima na američkom tržištu za prošlu godinu došlo je do smjene vodeće firme. Naime, listu je za 2011. predvodio Exon Mobil, međutim ove je godine prvu poziciju preuzeo lanac trgovina Wal-Mart Stores koji se već nekoliko godina takmiči s Exxonom za prvu poziciju …\nSkoplje devizne rezerve čuva u inostranstvu\nMay 7, 2013 BANKE, REGION, SVE VIJESTI 0\nMakedonija devizne rezerve čuva u zemljama sa najvećim kreditnim rejtingom, a na takvu odluku uticale su neizvjesnost u evrozoni, uvećani rizici i smanjena očekivanja za ekonomski preporod. Makedonija 58 odsto deviznih rezervi čuva u Njemačkoj, Francuskoj i Holandiji, a 13 odsto u Velikoj Britaniji i Sjedinjenim Državama, podaci su makedonske …\nU Njemačkoj rekordan priliv imigranata\nU Njemačkoj je zabilježen najveći priliv imigranata u proteklih 20 godina i najviše ih je stiglo iz evropskih zemalja zahvaćenih krizom – Španije, Italije i Grčke. Njemačka Savezna kancelarija za statistiku saopštila je da je 1.081 milion imigranata prošle godine stigao u Njemačku, što je za 13 odsto više nego …\nRast akcija na evropskim berzama\nMay 7, 2013 BERZA, SVE VIJESTI, SVIJET 0\nNa evropskim su berzama cijene akcija jutros porasle, zahvaljujući nizu boljih nego što se očekivalo kvartalnih finansijskih izvještaja kompanija. FTSEurofirst indeks 300 vodećih evropskih akcija bio je u 9,30 sati u plusu 0,1 odsto, na 1.218,95 boda. Istovremeno su londonski FTSE, pariški CAC i frankfurtski DAX indeks ojačali između 0,1 i …\nNova međunarodna rejting agencija se otvara u Hong Kongu\nNova međunarodna nezavisna rejting agencija Univerzal kredit (Universal Credit Rating Group), koju osnivaju kompanije iz Kine, Rusije i SAD, počeće da funkcioniše u Hong Kongu 25. juna ove godine, saopšteno je danas iz te agencije. Novu uslugu uspostavile su tri rejting agencije – kineski Dagun (Dagong Global Credit Rating), ruski …\nKina objavila plan ekonomskih reformi\nDržavni savjet Kine donio je detaljan plan ekonomskih reformi, objavila je agencija Singhua. Novi dokument predviđa mjere za smanjenje intervencija državne administracije u ekonomiju, što će, prema autorima plana, pomoći da se ubrza tempo njenog rasta.\nŠtrajk evropskih službenika\nZaposleni u Savjetu EU, njih 3.500, stupili su danas u štrajk na poziv Unije sindikata, najvećeg sindikata evropskih javnih službenika koji je nezadovoljan planiranim paketom reformi. Nezadovoljstvo među službenicima u Briselu vlada zbog paketa reformi kojim je, između ostalog, predviđena sedmica od 40 radnih časova i veća starosna granicu za …\nPage 3,798 of 4,051« First...3,7703,7803,790«3,7963,7973,7983,7993,800 » 3,8103,8203,830...Last »


Organizatori protesta Jedan od pet miliona pozvali gradjane da im se pridruže u borbi za svoja ...\nOrganizatori protesta Jedan od pet miliona pozvali gradjane da im se pridruže u borbi za svoja …\nBeta 21. marta 2019. 17:25\nOrganizatori protesta „Jedan od pet miliona“ u Beogradu pozvali su danas studente, profesore, nastavnike da se pridruže „gradjanima koji se bore za poboljšanje svojih prava garantovana Ustavom i zakonima Srbije“.\nKako se navodi u saopštenju orgnaizatora „Jedan od pet miliona“ studenti i profesori moraju da stanu „zajedno u borbi protiv uništavanja institucija i društvenih vrednosti“.\n„Živimo u sistemu u kome se cene lažne diplome i plagijati, a osobe sa takvim narativom urušavaju sistem vrednosti, školstvo, naučne institucije i bitne objekte kulturnog i istorijskog nasledja“, navodi se u saopštenju i dodaje da „studenti zajedno sa profesorima moraju da pokažu jedinstvo da bi sprečili dalje razaranje i uzurpiranje obrazovnog i naučnog sistema i svih drugih društvenih aspekata od strane neadekvatnih i neškolovanih lica“.\nOrganizatori protesta su naveli i da „pored kvalitetnih visokoškolskih institucija, studenti i profesori zahtevaju i reviziju izbornog zakona, čime bi omogućili mladim ljudima, kao budućim učesnicima u političkom životu, da slobodno izglasavaju svoje legitimne predstavnike“.\n„Ukidanje pritiska na vidno režimske medije, a samim tim i medijskog mraka koji radi isključivo u korist vladajuće partije, potrebno je da bi se zaustavila partokratska uzurpacija svih držanih i društvenih institucija“, naveli su organizatori i dodali da „osudjuju represivne mere od strane vlasti usmerene prema omladini, kao i sramna medijska opravdanja takvog ponašanja“.\nOrganizatori su kazali da zahtevaju da se „nikada više ne ponove hapšenja mladih ljudi, studenata i srednjoškolaca, samo zato što su se usudili da slobodno misle i da to javno i kažu“.\nOni su pozvali sve univerzitete da u skladu sa svojom autonomijom „prihvate odgovornost i hitno formiraju komisije koje bi revidirale sve diplome i radove čija je originalnost dovedena u pitanje, a pogotovo diplome aktuelnih i istaknutih ličnosti sa javne scene“.\nGodfri: SAD će iz trenutne situacije izaći kao bolje društvo\nNikola Jovanović: Poništiti neispravne prekršajne naloge Busplus…\nGrupa gradjana u saradnji sa PSG i SDS predali listu za Stari grad\n1502. - Rođen je papa Grgur XIII, jedan od nosilaca katoličke reakcije. Ostao je upamćen po reformi kalendara...


Optimizacijom broja zaposlenih do efikasnije javne uprave\nBroj zaposlenih u javnoj upravi u Crnoj Gori do 2020. godine na centralnom nivou smanjiće se za 5 %, a na lokalnom za 10 %, što je predviđeno novim Akcionim planom za sprovođenje strategije javne uprave za period 2018-2020, koji je prezentovan danas u Bijelom Polju.\nVeć u ovoj godini broj javnih službenika na centralnom nivou biće umanjen za 3 %, odnosno 5 % na lokalnom, što je prema riječima državnog sekretara Ministarstva javne uprave, Gorana Jovetića, najbolji put ka efikasnijoj upravi.\nPrezentirajući Akcioni plan za sprovođenje strategije javne uprave za period 2018-2020 predstavnicima lokalnih samouprava sjevernih opština, Jovetić je istakao i da je Evropska komisija prepoznala optimizaciju zaposlenih kao ključnu za reformu javne uprave.\n“Akcioni plan za sprovođenje strategije javne uprave za period 2018-2020, donesen u januaru 2018. godine uz saglasnost Evropske komisije. Formiran je međuresorski tim koji radi na izradi Metodologije i Plana optimizacije, a imamo podršku i od UNDP-a. Već su prikupljeni i podaci o ukupnom broju zaposlenih, koji iznosi 51. 480, od čega 39.306 na centralnom i 12.174 lokalnom nivou. Fokus optimizacije je zdravstvo, unutrašnji poslovi, pravosuđe, prosvjeta, ustanove rada i socijalnog staranja, kao i lokalna samoupravi”, pojasnio je državni sekretar Ministarstva javne uprave.\nReforma javne uprave predstavlja treći stub u cjelokupnom procesu reformi, zato je Evropska komisija prepoznala i potrebu za finansijskom podrškom ovom segmentu.\n“Po prvi put se naša zemlja susreće sa mehanizmom direktne sektorske budžetske podrške, a za segment reforme javne uprave opredijeljen je iznos od 15 miliona, od čega je 12 miliona direktna podrška budžetu Crne Gore, dok se preostala tri miliona odnose na tehničku podršku za sprovođenje reforme i našoj državi”, saopštio je danas Jovetić, napominjući da je Akcioni plan za sprovođenje strategije javne uprave za period 2018-2020 osnova za korišćenje tih sredstava.\nKako je saopštio Jovetić , Ministarstvo javne uprave je uspjelo da obezbijedi sve preduslove da se u prvoj polovini ove godine povuče tranša od četiri miliona eura, a ta sredstva će se koristiti za potrebe realizacije aktivnosti definisanih Akcionim planom, dok će ostalih osam miliona će zavisti od toga na koji način će se sprovoditi planirane mjere reformi u Crnoj Gori.\n2018. godina biće posvećena implementaciji novih zakonskih rješenja i to Zakona o državnim službenicima i namještenicima i Zakona o lokalnoj samoupravi.\nPredstavljajući Zakon o lokalnoj samopravi, koji je stupio na snagu 11. januara 2018., direktorica Direktorata za lokalnu samoupravu Jadranka Vukčević, istakla je da on kroz 22 poglavlja nudi unaprijeđena rješenja, čijom će primjenom rad opština biti znatno efikasniji.\nIako su brojni principi zadržani, Vukčević je napomenula da je došlo i do promjena prvenstveno u konstituisanju i radu skupštine, kao predstavničkog organa građana.\n“U cilju efikasnijeg konstituisanja novoizabrane skupštine propisani su jasniji rokovi za sazivanje i održavanje konstitutivne sjednice, kao i ovlašćenja predsjednika Crne Gore da u slučaju da se skupština ne konstituiše u roku od 60 dana od dana objavljivanja konačnih rezultata izbora, raspiše nove izbore za skupštinu. Bitna novina u odnosu na ranija rješenju su da skupština razmatra izvještaj o realizaciji preporuka Državne revizorske instittucije i ne daje saglasnost na izbor glavni administrator”, navela je direktorica Direktorata za lokalnu samoupravu Jadranka Vukčević.\nPrema Zakonu o lokalnoj samopravi predsjednik Opštine se bira u roku od 30 dana, a imenuju se dva potpredsjednika. Takođe bira se i potpredsjednik Skupštine, koji radi na volonterskom nivou, izmijenjen je i proces zapošljavnja u lokalnoj upravi, a određena poglavlja se odnose i na unapređenje kadrovskih kapaciteta.\nPored toga Vukčević je navela da je došlo do promjena i u poglavljima koja se odnose na poslove jedinica lokalne samouprave, organe jedinica lokalne samouprave, prava, obaveze iodgovornosti lokalnih funkcionera, službenika i namještenika, upravljanje ljudskim resursima i na diciplnsku odgovornost.\nDa će zakonske reforme doprinijeti efikasnijem radu javnih uprava smatra i generalni sekretar Zajednice opština Crne Gore Refik Bojadžić, koji je danas predstvnicima svih lokalnih samouprava sjevernih opština poručio da već započnu sa stvaranjem preduslova za implementaciju zakona.\n“Da bi lokalne samouprave mogle da funkcionišu u skladu sa nedavno usvojenim zakonom moraju se uraditi novi modeli Statuta opštine, Odluke o organizaciji organa, kao i model Poslovnika o radu skupštine. To su ta tri ključna akta koja će ZOCG raditi sa Ministarstvom javne uprave, a već je MJU i formiralo radnu grupu za izvršavanje te obaveze”, kazao je Bojadžić.\nOn je dodao da će se u drugoj polovini godine Zajednica opština Crne Gore raditi i na modelima odluka koje se tiču učešća lokalnog stanovništva u vršenju javnih poslova, zatim saradnje sa NVO sektorom, kao i podrške projektima koji se finansiraju iz opštinskog budžeta\nBojadžić je kazao i da se nada da će se ralizacijom aktivnosti Akcionog plana za sprovođenje strategije javne uprave za period 2018-2020, stvoriti uslovu za kvalitetnu primjena Zakona o komunalnim djelatostima, Zakon o planiranju i izgradnji objekata.\nDanašnjoj prezentaciji Zakona o lokalnoj samoupravi i Akcionog plana za sprovođenje strategije javne uprave za period 2018-2020, koju je organizovalo Ministarstvo javne uprave, prisustvovali su predstavnici opština Bijelo Polje, Kolašin, Mojkovac, Berane, Petnjica, Rožaje, Andrijevica, Plav, Pljevlja i Gusinje.


Kapčan za RSE: Razmjena teritorija i priznanje Kosova od Srbije da ostanu u igri ⋆ Balkan PlusBalkan Plus\n13.08.2019 u 09:08\nKapčan za RSE: Razmjena teritorija i priznanje Kosova od Srbije da ostanu u igri\nRazmena teritorija između Srbije i Kosova treba da bude na pregovaračkom stolu – kaže za Radio Slobodna Evropa (RSE) Čarls Kapčan (Charles Kupchan), član američkog Saveta za spoljne poslove (Council on Foreign Relations) i profesor Džordžtaun Univerziteta (Georgetown).\nBio je direktor za evropska pitanja u Savetu za nacionalnu bezbednost (NCA) u administracijama Bila Klintona i Baraka Obame.\n“Ne mislim da je to politički ili moralno neprijatnije od odvajanja Kosova od Srbije, što je takođe bilo prekrajanje granica duž etničkih linija. Veoma je teško za Kosovo da krene napred i funkcioniše kao demokratska zemlja kada jedan njegov deo ne želi da pripada toj državi”, smatra Kapčan.\nOn dodaje da bi na kraju tog procesa Srbija morala da prizna Kosovo.\n“Srbija treba da se otrgne prošlosti i sklonosti ka istorijskim žalopojkama. Zbog toga smatram da razmena teritorija treba da bude na pregovaračkom stolu. Ako pripajanje severa Kosova pruža srpskoj vladi i narodu osećanje da su ‘sačuvali obraz’ u dovoljnoj meri da bi priznali nezavisnost Kosova – onda smatram da se to mora učiniti jer je to korak napred ka dugotrajnoj stabilnosti i miru na Balkanskom poluostrvu”, ističe Kapčan.\nKorist premašuje rizik\nRSE: Dijalog Beograda i Prištine je u zastoju. Kako pronaći izlaz iz tog ćorsokaka?\nKapčan: U nekim trenucima tokom razgovora Vučića (Aleksandar, predsednik Srbije) i Tačija (Hašim, predsednik Kosova) bilo je znakova napretka, pre svega o razmeni teritorija tako što bi se deo severnog Kosova pripojio Srbiji u zamenu za deo Preševeske doline. Međutim, ta ideja je potisnuta delimično zbog protivljenja premijera Haradinaja (Ramuš, premijer Kosova u ostavci), zatim Nemačke i drugih evropskih centara.\nSada, u situaciji kada nema pomaka, odnosno “vetra u jedra”, zbog reakcije Srbije na carine koje je uvelo Kosovo – smatram da razmena teritorija treba da bude na stolu. Naime, ako može da otvori put ka normalizaciji odnosa Srbije i Kosova, uprkos izvesnog rizika po region zbog insistiranja drugih za prekrajanjem granica po etničkim linijama, onda ovaj predlog pruža u najmanju ruku jednu opciju više za izlazak iz ćorsokaka.\nNaravno, to bi iziskivalo pristanak građana Srbije i Kosova, a to nije izvesno, pre svega sa kosovske strane. Međutim, EU i SAD treba da nastave da insistiraju na nastavku pregovora Beograda i Prištine, jer je normalizacija odnosa nužna, a Kosovo koje je de facto nezavisno, treba da to postane i de jure, da bi se ostvario dugotrajni mir na Balkanskom poluostrvu.\nRSE: Kažete da razmena teritorija treba da ostane u igri kao opcija. Ali, kao što ste i sami pomenuli, postoji rizik od lančane reakcije na Balkanu, sa sličnim zahtevima za prekrajanjem granica, pre svega u BiH. Kako je moguće da Srbija i Kosovo razmene delove teritorija a da to ne zapali ceo region?\nKapčan: Očito je da je pitanje razmene teritorija veoma kontroverzno i većina balkanskih analitičara smatra da treba da bude skinuto sa dnevnog reda. Međutim, ja smatram da treba da bude na pregovaračkom stolu: Ne mislim da je to politički ili moralno neprijatnije nego što je odvajanje Kosova od Srbije, što je takođe bilo prekrajanje granica duž etničkih linija.\nAko je moguće postići trajno rešenje za odnose Kosova i Srbije kao posledica razmene teritorija, ja bih to podržao iz pragmatičnih razloga. Veoma je teško za Kosovo da krene napred i funkcioniše kao demokratska zemlja kada jedan njegov deo ne želi da pripada toj državi. Severno Kosovo i dalje ima snažne veze sa Srbijom. Većina Srba koji žive u toj regiji ne smatra da treba da ostanu unutar Kosova.\nDa li postoji rizik od lančane reakcije u regionu? Odgovor je – verovatno da. Političari poput Dodika (Milorad, član Predsedništva Bosne i Hercegovine) bi rekli, ako severni deo Kosova može da se odvoji i pripoji Srbiji, zašto ne bi mogla i Republika Srpska da se otcepi od BiH. Međutim, da ponovim, pozitivan efekat normalizacije odnosa između Srbije i Kosova nalaže da se krene napred bez obzira na moguće rizike koje takvo rešenje može da izazove u BiH i možda u Makedoniji zbog tenzija između Makedonaca i Albanaca – kao posledica razmene teritorija.\nRSE: Kako bi se to odrazilo na situaciju u BiH, s obzirom da u Republici Srpskoj često prave paralelu sa Kosovom?\nKapčan: Potencijalnu lančanu reakciju kao posledicu razmene teritorija, trebalo bi držati pod kontrolom. Nema sumnje da bi u slučaju razmene teritorija između Srbije i Kosova, pojedinci u Republici Srpskoj, pre svega Milorad Dodik, pokušali da to iskoriste kao izgovor za prekrajanje granica duž etničkih linija. Međutim, u slučaju Kosova i Srbije, to tolerisanje odstupanja od standardnih normi doprinelo bi većoj stabilnosti. U slučaju BiH, otcepljenje Republike Srpske bi imalo destabilizirajući efekat. Zbog toga međunarodna zajednica treba odlučno da se suprotstavi toj opciji.\nSAD se neće dodatno angažovati na Balkanu\nRSE: Pomenuli ste stav ključnih evropskih aktera, pre svega Nemačke i Francuske. Kakva je pozicija SAD? Čuli su se protivrečni stavovi, pre svega savetnika za nacionalnu bezbednost Džona Boltona, koji podržava ideju o razmeni teritorija. Pominjalo se da bi mogao posetiti tokom ovog meseca Beograd i Prištinu. Međutim, drugi krugovi, pre svega u Kongresu, protiv su ovog modela. Da li postoji zvanični američki stav o pomenutom pitanju?\nKapčan: Teško je odgovoriti na to pitanje. Nisam siguran da postoji jasan stav američke vlade o tome. Video sam Boltonovu izjavu da ako su Kosovo i Srbija spremni na razmenu teritorija, onda bi SAD to podržale. Koliko sam shvatio, bivši pomoćnik američkog državnog sekretara za evropska pitanja Ves Mičel podržavao je potencijalnu razmenu teritorija, ukoliko se dve strane o tome saglase.\nS druge strane, mnogi američke diplomate protive se tom rešenju. Stoga je, iskreno rečeno, teško reći kakva je zvanična američka politika o ovom pitanju.\nIstovremeno, smatram da ako se ukinu carine i počne dijalog između gospode Tačija i Vučića, SAD bi se moglo direktnije uključiti u nastojanju da se postigne sporazum. Činjenica da je Bolton u jednom trenutku iskazao potencijalnu podršku razmeni teritorija, nagoveštava da bi on lično mogao biti uključen ukoliko to okolnosti budu iziskivale.\nRSE: Pominjete mogućnost da se SAD direktnije uključe u pregovore. Mnogi smatraju da se jedino tako moži doći do rešenja, jer je EU, kao posrednik u dosadašnjim razgovorima, isuvše ophrvana unutrašnjim problemima da bi mogla da odlučnije deluje.\nKapčan: U idealnom svetu postojala bi mnogo snažnija američka i evropska diplomatija kada je reč o odnosima Srbije i Kosova. EU je preuzela vodeću ulogu i dijalogu predočavajući, između ostalog, Srbiji da ako želi da postane njen deo, mora da reši spor sa Kosovom i normalizuje odnose sa njim. Taj pristup do sada nije dao rezultat.\nJa sam skeptičan da će se SAD direktnije uključiti u pregovore Beograda i Prištine, jer, generalno govoreći, predsednik Tramp (Donald, predsednik SAD) nastoji da se reši mnogih međunarodnih obaveza, a ne da ih povećava. Njegova administracija nije identifikovala Balkan kao jedan od prioriteta. Fokusirana je na druga pitanja, pre svega nastoji da se izvuče iz Sirije i Avganistana pre izbora 2020.\nDakle, skeptičan sam da će se Trampov tim direktnije angažovati i preuzeti vodeću ulogu oko ovog pitanja jer ga ne doživljava kao prioritet. To znači da je lopta i dalje u evropskom dvorištu.\nDo kraja godine stupa na scenu novi sastav Evropske komisije, među njima i komesar za spoljnu politiku. Međutim, EU je zaokupljena Bregzitom, migracijama, budućnošću evropskih integracija. Dakle, čak ni Evropa nema previše kapaciteta i energije da se pozabave ovim pitanjem. Stoga zastoj u dijalogu Beograda i Prištine i dalje ostaje problem i zbog toga što su strani faktori zaokupljeni drugim pitanjima.\nBeskorisna politika Srbije – i Zapad i Rusija\nRSE: Kažete da je za Srbiju perspektiva članstva u EU snažan podsticaj da normalizuje odnose sa Kosovom, što po mnogim tumačenjima podrazumeva u najmanju ruku de facto priznanje Kosova a možda i de jure. Međutim, zvanični Beograd nije na to spreman. S druge strane, paralelno sa proklamovanjem integracija u EU kao glavni spoljnopolitički cilj, srpske vlasti igraju i na kartu Rusije, kao bliske saveznice.\nKapčan: Spadam u one koji smatraju da znaju kako će se čitava ova priča završiti. A okončaće se sa integracijom Balkanskom poluostrva u evroatlantske institucije, kao i priznanjem Kosova od strane Srbije. Naravno, pitanje je koliko će potrajati do ostvarenja tog cilja.\nNažalost, srpske vlasti politikom istovremenog naginjanja i ka Zapadu i ka Rusiji – ne pomažu na tom putu. Rusija manipuliše podelama na Balkanu u svoju korist. Znamo da je pokušala da blokira ulazak Crne Gore u NATO i sporazum Atine i Skoplja o imenu Makedonije, da eksploatiše podele u BiH.\nMeđutim, na kraju će balkanske države uvideti da će njihova budućnost biti mnogo prosperitetnija ukoliko budu integrisane u Evropu nego ako ostanu na vetrometini. Stoga je ključno kada će se pojaviti dovoljno hrabro i odlučno političko vođstvo da donese teške odluke. Rusija će nastaviti da se meša, da koristi etničke podele u regionu, ali će joj na kraju biti sužen prostor zbog mnogo veće privlačnosti članstva u EU i NATO nego neka vrsta svrstavanja uz Moskvu.\nPrivlačnost EU uprkos populizmu\nRSE: Nema sumnje da je snažna privlačnost članstva u EU. Međutim, deo građana Balkana ne doživljava više nerealistično kao ranije, posle ratova 1990-ih, EU kao instituciju koja će im rešiti sve probleme – kada u nju uđu. To se pokazalo nakon grčke dužničke krize, a na političkom planu sa jačanjem populizma na starom kontinentu. Zbog svega toga, pada podrška građana na Balkanu evropskim integracijama njihovih država.\nKapčan: Pad podrške evropskim integracijama je razumljiv jer EU i SAD, kao stožeri zapadne demokratije, posrću pod naletom populizma, što se ogleda u nepoverenju u demokratske institucije, jačanju animoziteta prema migrantima, naročito prema muslimanima. Stoga, mnogi na Balkanu postavljanju pitanje da li su EU i Zapad privlačni, kao što su nekada bili.\nVreme će pokazati da li je ovaj talas neliberalizma u poslednjih nekoliko godina samo odstupanje, ili “nova normalnost”. No, da ponovim, ako se suočavate sa izborom integracije u Evropu ili da ostanete na “ničijoj zemlji” – čak iako EU posrće, Britanija odlazi, poljska Vlada postala populistička – pripadnost jednom od najvećih svetskih tržišta, jednom od najuspešnijih eksperimenata u političkoj i ekonomskoj integraciji je mnogo privlačnije nego živeti na političkoj i strateškoj vetrometini.\nI predsednik SAD krši demokratske norme\nRSE: Apsolutno. Međutim, svedoci smo da je EU spremna da zažmuri na kršenja demokratskih normi na Balkanu, fokusirajući se na stabilnost, odnosno stabilitokratiju. Na primer, računa da će privoleti Vučića na sporazum o Kosovu, tolerišući pri tom njegove razne nedemokratske poteze. Tako, paradoksalno, balkanske zemlje mogu ispuniti tehničke kriterijume i jednog dana ući u EU, ali će suštinski ostati nereformisane.\nKapčan: Delim vašu zabrinutost. Nesrećna je okolnost da i na Zapadu postoje političari koji krše norme liberalne demokratije, obrušavaju se na medije, ugrožavaju slobode građana. SAD i EU moraju da se tome suprotstave. Međutim, SAD su u teškoj situaciji jer sam njihov predsednik ne poštuje dovoljno liberalno demokratske norme.\nKada je reč o takvom ponašanju političara na Balkanu, bilo da su u pitanju Vučić ili Dodik, mora se tome suprotstaviti. U svakom slučaju, veoma zabrinjava trend jačanja neliberalizma.\nUlazak Balkan u EU neminovan\nRSE: Rekli ste da će na kraju ceo Balkan postati deo evroatlantskih integracija. Kada je reč o Srbiji i Kosovu, u kom kontekstu će se to konkretno desiti?\nKapčan: Politika na Balkanu je i dalje opterećena etničkim identitetima i podelama. U slučaju BiH, njen strukturni problem je proizišao iz Dejtonskog sporazuma tako da se politika i dalje vodi sledstveno etničkom kriterijumu, pa zbog toga još nije iznikla politička partija i institucija koja bi prevazišla nacionalne podele. Stoga se postavlja pitanje kada će se pojaviti dovoljno snažan podsticaj za prevazilaženje privlačnosti svrstavanja na etničkoj osnovi. To niko ne zna, ali je očito da se produžava vremenski rok, jer širom sveta, zapravo, jača politika nacionalnih i verskih identiteta, umesto da slabi, uključujući SAD i EU.\nKada je reč o Balkanu, sporazum Grčke i Severne Makedonije je važan iskorak, jer pokazuje da racionalnost i spremnost na kompromis mogu da odnesu prevagu. Zbog toga sam optimista da ovaj region kao celina na kraju može da se integriše u Evropu. Srbija će normalizovati odnose sa Kosovom, BiH će postati stabilna, multietnička država. To je istorijska putanja. Nažalost, teško je reći kada će se to i ostvariti.\nRazlozi za optimizam na Balkanu\nRSE: Činjenica je da, osim imena Makedonije, nijedan etnički spor na Balkanu iz 1990-ih nije rešen. Istovremeno, iako su formalno demokratije, sve zemlje regije suštinski pate od ozbiljnog demokratskog deficita.\nKapčan: Slažem se sa vašom ocenom da region stagnira, te da nisu ohrabrujući trendovi kada je reč o odnosima Srbije i Kosova ili stanju u BiH. Međutim, situaciju treba sagledati u širem kontekstu. Možemo konstatovati da je nasilje na etničkoj osnovi u velikoj meri splasnulo. Ratovi iz 1990-ih pripadaju prošlosti. To je veoma ohrabrujuće.\nUkazao bih da su u drugim delovima Evrope ovakve etničke podele izazivale sukobe i progone u dugom periodu. Zbog toga sam uveren da će Balkan uspeti da nađe put do krajnjeg odredišta. U međuvremenu treba raditi na uspostavljanju liberalno demokratskog društva u kojem se nacionalna raznolikost veliča, umesto da se doživljava kao pretnja i izvor razdora.\nRSE: To je istorijski proces. Međutim, u stvarnom životu stanovnici Balkana čekaju skoro 30 godina na poboljšanje stanja, ali nema nekog pomaka. Zbog toga poslednjih godina, odlaze masovno, naročito mladi, što poprima razmere mirne revolucije kojom se dramatično menja struktura društva, tako da se postavlja pitanje ko će ostati kada za pet – deset godina ili još kasnije, kada Balkan uspe da dostigne tu krajnju tačku o kojoj govorite.\nKapčan: Da, veoma je zabrinjavajući trend odliva mozgova. Zbog toga političke elite moraju što pre da urede svoje države na valjani način kako bi osigurali da stanovnici žele da ostanu da u njima žive.


Kopa Libertadores (najava i predlozi) - mečevi koji su na programu od 01:30! - Sportske novosti\nNaslovna Najave i prognoze Kopa Libertadores (najava i predlozi) – mečevi koji su na programu od...\nKopa Libertadores (najava i predlozi) – mečevi koji su na programu od 01:30!\nDanas je na programu tri meča u okviru Kopa Libertadores takmičenja, analizu i predlog za meč Atletiko Tukaman i Libertad možete čitati na LINKU, dok ćemo u ovom članku pažnju posvetiti mečevima Vasko da Gama (Brazil) – Universidad da Čile (Čile), kao i utakmici Cero Porteno (Paragvaj) – Defensor (Urugvaj).\n01:30 Vasko da Gama (Brazil) – Universidad da Čile (Čile)\nDuel grupe 5 u kojoj su svoj duel već odigrali ekipe Rasinga i Kruzeira, slavio je domaćin 4:2.\nVasko da Gama je do grupne faze Kopa Libertadoresa stigla kroz kvalifikacije i to izbacivši najpre ekipu Universidad Koncepcion (pobede u oba meča, 0:4 na gostovanju i 2:0 na domaćem terenu), da bi u poslednjem kolu savladili bolivijski Jorge Wilsterman, ali posle neočekivanih problema, posle prvog meča imali su prednost 4:0, da bi potom bolivijski tim iskoristio nadmorsku visinu i slavio identičnim rezultatom 4:0, da bi ipak posle penal ruleta slavila ekipa Vasko da Gama. Ovo je najverovatnije najslabiji brazilski tim u ovogodišnjem takmičenju Kopa Libertadores, ali sa nekoliko ekstra talentovanih pojedinaca, koji su kroz kvalifikacije već pokazali svoj talenta, poput Jaga Pikačua i Paulinja. Od iskusnijih igrača trebe spomenuti golmana Martina Silvu, koji bi trebalo da bude jedan od golmana Urugvaja na prvenstvu sveta u Rusiji, kao i na napadača Luisa Fabiana, nekada zvezde u dresu Sevilje. U domaćem prvenstvu su prošle godine zavšili na 7.mestu, a na domaćem terenu imali su skor 8-7-4 i gol razliku 21:21. Vasko da Gama je prethodni put igrala u ovom takmičenju 2012-te godine, tada nije poražena na domaćem terenu 4 vezana meča (3 pobede i 1 remi), što uz dve pobede u ovogodišnjim kvalifikacijama čini niz od 6 mečeva na svom terenu bez poraza.\nUniversidad da Čile je pravo na učešće u ovogodišnjem takmičenju Kopa Libertadores izborio osvojivši Čileansku Klausuru, dok su kasnije u takmičenju Apertura zauzeli 7.mesto. U ovogodišnjem prvenstvu posle pet odigranih kola zauzimaju drugo mesto sa skorom 4-0-1 i gol razliku 9:3. Velike zasluge za ove rezultate ima aregentinski trener Guillermo Angel Hoyos, koji gaji stil fudbala sa puno poseda i napadačkog fudbala. Tim je u dobroj meri pojačan sa dugogodišnjim reprezentativcima čilea, defanzivcem Gonaloz Jarom, veznim igračima David Pizarom (eks Roma), Bosežurom (eks Vigan), i napadačem Piniljom (eks Atalanta), tako da su u dobroj meri nadokandili gubitak napadača Felipea Moru koji je otišao u Kruz Azul. Jedno od najvećih pojačanja je dolazak ,,desetke”kluba Huačipata, Solteda koji bi trebalo da u dobroj meri podigne kreativnost tima. Universidad nije slavio na prethodnih 5 gostovanja u okviru Kopa Libertadoresa (4 poraza i 1 remi).\nDomaći tim Vasko da Gama pruža dobre partije pred svojim navijačima gde će i u ovogodišnjem takmičenju morati da beleže dobre rezultate ukoliko žele makar do trećeg mesta u grupi koje vodi u Kopa Sudamerikanu, sa druge strane Universidada da Čile ima dovoljno iskustva u timu, ali im prethodni mečevi u ovom takmičenju kada su gostovali ne daju za pravo da se nadaju celom plenu.\nPREDLOG za KLAĐENJE: 1X&0-3 (kvota 1,45) PREDLOG 2: 1X&2> (kvota 2,50)\n01:30 Cero Porteno (Paragvaj) – Defensor (Urugvaj)\nCero Porteno je jedan od najuspešnijih učesnika Kopa Libertadoresa koji ga nikad nije osvojio, ali je mnogo puta učestvovao u samoj završnici. Pred sam početak sezone tim je napustio trener Alvarez, a ulogu prvog stručnjaka preuzeo je Lus Zubeldia, koji će na raspologanju imati tim koji se već duži period nalazi u istom sastavu, osim krilnog napadača Colmana koji je otišao u MLS ligaša Orlando Siti. Glavna snaga tima biće argentinski napadač Diego Churin, kao i mladi Alfio Ovideo. U prvom kolu ostvarili su važnu pobedu na gostovanju kod venecuelanskog Monagasa 0:2, bili su bolji protivnik u većem delu meča i zasluženo su odneli tri boda i stavili sebe u dobar položaj pred nastavak takmičenja. U prehodnih 5 mečeva na svom stadionu u okviru Kopa Libertadoresa, imaju skor 3 pobede, 1 remi i 1 poraz.\nDefensor je takođe u prvom kolu ostvario dobar rezultat 1:1 na svom stadionu protiv favorizovanog Gremija, inače aktuelnog osvajača Kopa Libertadoresa, iako su gosti imali posed, čak i više šansi ali nisu uspeli da prevare obranu domaćina više od jednom. Dominaciju gosta potvrđuje i broj pasova na meču, Defenorofih 183 naspram 738 pasova ekipe Gremija. Meč protiv Sero Portena će biti jako značajan jer u slučaju ostanu neporaženi mogu da se nadaju uspešnom nastavku takmičenja i borbi za jedno od prva tri mesta. Zanimljiva je činjenica o mečevima ovog tima u gostima u okviru Kopa Libertadoresa, naime od poslednjih 7 mečeva na čak 5 videli smo rezultat 2:0 (dva puta u korist Defenora, tri puta u korist njegovih protivnika).\nIako smatramo da je reč o timovima sličnog kvaliteta malu prednost dajemo domaćinu koji će nastojati da potvrdi tri boda osvojena u prvom kolu i tako zabeleži maksimalan učinak posle dva odigrana kola.\nPREDLOG za KLAĐENJE: 1 (1,60) PREDLOG 2: 1&0-3 gola ( 1,95)\nUniversidad da Čile\nPrethodni tekstNBA predlog: Već 2x prelazio marginu, zašto ne i danas?\nSledeći tekstRenard odredio spisak igrača za utakmicu sa Srbijom!


Avio i kontejnerski Transport robe Australija | Transport robe Srbija\nAvio i kontejnerski transport robe Australija\nBeocontrol Logistic > Avio i kontejnerski transport robe Australija\nKompanija Beocontrol već godinama organizuje avio i kontejnerski transport robe u Australiju. Iskustvo i mreža pouzdanih saradnika koje smo stekli, omogućavaju nam da transport robe u Australiju organizujemo po veoma povoljnim cenama i u najkraćem mogućem roku.\nKompanija Beocontrol konstantno ulaže u nove tehnologije koje garantuju bezbednost prevoza robe, kao i u dobre partnersk odnose sa saradnicima u\nAustraliji koji našim klijentima garantuju najkvalitetniju uslugu.\nPosedujemo neophodno znanje, opremu i dozvoli, tako da, pored konvencionalne robe, organizujemo transport u Australiju specijalnih tereta, rasutog tereta,\nrobe koja je zahteva strogo određene i kontrolisane temperaturne uslove tokom transporta, tako i opasnih materija.\nDovoljno je da naši klijenti kažu u kom roku im je roba potrebna i koje su početna i krajnja destinacija, a mi ćemo za njih pronaći najpovoljniju rutu transporta.\nTransport robe za/iz Australije organizujemo kao:\nUz uslugu prevoza robe u Australiju, kompanija Beocontrol svojim klijentima nudi i da umesto njih obavi i sve prateće poslove:\nKlijenti kojima je potrebno mesto za skladištenje robe pre ili nakon transporta u Australiju, kompanija Beocontrol nudi preko 1,000m2 moderno opremljenog i funkcionalnog magacinskog prostora.\nU saradnji sa našim partnerima, adekvatno skladište za svoje klijente možemo pronaći bilo gde u Australiji.\nZa kvalitet usluga koje pružamo, kao i za bezbednost robe tokom transporta u Australiju, kompanija Beocontrol klijentima prilikom potpisivanja ugovora izdaje pravnu garanciju, a robu, po želji klijenata i dodatno osiguravamo u Basler ili Uniqa osiguravajućim kućama.\nUkoliko Vam je potreban avio ili kontejnerski prevoz u Australiju ili razmišljate o tome da svoj posao proširite i na ovo tržište, dozvolite nam da za Vas napravimo ponudu i uverimo Vas u svoj kvalitet i pouzdanost.\nVaš zahtev za ponudu avio i vodenog transporta robe iz Australije i eventualna pitanja možete poslati na info@beocontrol.com


Uspješno održana edukacija za medicinsko osoblje klubova Prve lige Federacije BiH\nU organizaciji Nogometnog saveza Federacije BiH i Nogometnog/Fudbalskog saveza BiH u Sarajevu 03/04.08.2019. godine, održan je edukacioni seminar za ljekare i fizioterapeute klubova Prve lige Federacije BiH.\nShodno odlukama NS/FS BIH a na zahtjev UEFA Komiteta, Komisija za sportsku medicinu NS FBiH usvojila je plan edukacije medicinskog osoblja klubova Prve lige Federacije BiH sa identičnim programom seminara koji je prethodno održan za klubove Premijer lige BiH.\nSeminar je održan u skladu sa planom edukacije medicinskog osoblja klubova Prve lige Federacije BiH sa dvodnevnom radionicom uz najmoderniju medicinsku opremu, praktične vježbe i stručna teoretska predvanja.\nPredavači na seminaru su bili Stručni tim za obuku i edukaciju NS/FS BiH koji je završio UEFA edukaciju iz oblasti medicinske zaštite igrača i članovi Komisije za sportsku medicinu NS FBiH.\nSvim ljekarima i fizioterapeutima klubova Prve lige Federacije BiH koji su prisustvovali seminaru izdate su takmičarske akreditacije koje su uslov za obavljanje službene dužnosti na utakmicama Prve lige Federacije BiH za takmičarsku sezonu 2019/2020.


ANA uskoro dobija svoj prvi A380 - Aviatica\nANA uskoro dobija svoj prvi A380\nPrvi Airbus-ov super-džambo, A380, za japansku aviokompaniju ANA sišao sa proizvodnih traka u Tuluzu.\nDatum / Date: 31.08.2018.\nPrvi Airbus A380 za japansku aviokompaniju ANA (All Nippon Airways) je sišao sa proizvodnih traka u Tuluzu. Ovaj će avion, inače prvi A380 za Japan, sada biti testiran i poslat u pogone Airbus-a u Hamburgu, gde će mu biti postavljena putnička kabina i gde će ga ofarbati u boje kompanije.\nANA je pre dve godine naručila tri aviona A380, a prvi će u saobraćaju biti početkom naredne godine i angažovaće ga na veoma popularnoj liniji Tokio – Honolulu (Havaji, SAD).\nU saopštenju kompanije povodom završetka novog aviona navodi se da će on imati značajno više prostora za putnike i da predstavlja najefkasnije rešenje za kompaniju kojoj treba da obezbedi brži rast, posebno na najtraženijim rutama prevozeći još veći broj putnika.\nAirbus je saopštio da je do danas u saobraćaju ukupno 224 aviona A380 i da njima upravlja 14 svetskih aviokompaija.


Uništeni posljednji tenkovi Vojske Republike Srpske - 2004-11-18\nU prisustvu predstavnika OEBS-a danas su u Banjaluci uništeni posljednji tenkovi Vojske Republike Srpske koje je ovaj entiet morao uništiti shodno sporazumu o regionalnoj kontroli naoružanja.\nRepublika Srpska je uništavanjem 104 tenka i 35 komada teškog artiljerijskog naoružanja ispunila svoje obaveze o smanjenju oružja shodno ranije potpisanom Sporazumu o regionalnoj kontroli naoružanja. Na taj način dobijeno je oko 7 i po hiljada tona sekundarne sirovine od koje je ostvarena dobit od milion i 600.000 konvertibilnih maraka. Izjavio je ovo danas, portparol Ministarstva odbrane Republike Srpske, Branko Trkulja na ceremoniji uništavanja posljednjeg tenka u kasarni Vojske Republike Srpske, Kozara u Banjaluci. On je precizirao da je u dva navrata bio raspisan tender za prodaju ovog naoružanja ali pošto su ponude za prodaju bile neodgovarajuće pristupilo se uništavanju za šta je krajnji rok 31.decembar ove godine.\nLični predstavnik predsjedavajućeg OEBS-a Klaudio Sanpaulo, koji je prisustvovao današnjem uništavanju naoružanja, potvrdio je da je Republika Srpska ispunila svoje obaveze naglašavajući da je ovo bio izvanredan posao obavljen u relativno kratkom roku.\nZa kraj i informacija da je Ministarstvo unutrašnjih poslova Republike Srpske potvrdilo da je tokom jučerašnjeg pretresa hotela Panorama i objekta Mali dom na Palama izuzeta dokumentacija koja se odnosila na iznajmljivanje ovih objekata Ministarstvu odbrane i Narodnoj Skupštini Republike Srpske u ratnom periodu. Tokom akcije nije bilo incidenata.


Čovek koji je osnovao slobodnu internetsku enciklopediju “Wikipedia” Džimi Vels osnovao je novu društvenu mrežu "WT: Social", koja sada ima više od 160.000 članova.\nOn "preti" da postane novi rival popularnom Facebook-u. Nova mreža prikupila je više od stotinu hiljada pretplatnika za samo 48 sati, a Vels kaže da se ljudi masovno prijavljuju, prenose agencije.\n"Ohrabrićemo vas da pravite vlastite izbore o sadržaju koji vam je serviran, da direktno uređujete zaludne i besmislene naslove. Mi ćemo podsticati okruženje u kojem se uklanjaju loši akteri, jer to je ispravno", rekao je Vels, prenosi Blic.\nVels je 2017. pokrenuo novinsku platformu pod nazivom “WikiTribune” sa ciljem rešavanja problema lažnih vesti.\nPretplata na WT: Social iznosi 12 evra mesečno ili 90 evra godišnje u Evropi, a 13 dolara mesečno i 100 dolara godišnje u SAD. Dok mnogi hvale Velsovu ideju za novu platformu, drugi ga kritikuju govoreći da će propasti, jer su ljudi navikli da imaju servirane besplatne vesti.


Tači i sa poljuljanim kredibilitetom pravi vladu : Reakcije Kosova : Dosije Tači : POLITIKA\nDosije Tači - Reakcije Kosova\tTači i sa poljuljanim kredibilitetom pravi vladu\nU novu kosovsku vladu po oceni analitičara iz Prištine ulazi Haradinajev ABK, Pacolijev ANK i manjine\tSpomenik Bilu Klintonu u Prištini\tNa čelu vlade Kosova, sudeći po informacijama koje stižu iz Prištine, neće se ništa menjati. Hašim Tači najverovatnije će ponovo biti premijer. Politički analitičari sa Kosova kažu da Tačijev ugled ne može da uruši nijedna rezolucija dokle god pravosuđe ne da svoju reč. Uz njegovu Demokratsku partiju Kosova (DPK), u novu vladu, kako prognoziraju, najverovatnije će ući Alijansa za budućnost Kosova (ABK) Ramuša Haradinaja kome se još sudi u Hagu i Alijansa za novo Kosovo (ANK) Bedžeta Pacolija. Britanski balkanolog Erik Gordi kaže, međutim, da je nalazima Dika Martija i rezolucijom Parlamentarne skupštine Saveta Evrope kredibilitet bivšeg kosovskog premijera Hašima Tačija potpuno degradiran.\n„Moguće je da je on još dovoljno snažan da formira vladu, ali druge vlade neće baš rado s tim kabinetom komunicirati. Od 1999. godine politika na Kosovu okreće se oko istog kruga ljudi, a oni su svoj legitimitet crpeli iz prethodnog oružanog konflikta”, rekao je Gordi dodavši da je problem u tome što se ne može očekivati da ta generacija veterana sa vlasti ode dobrovoljno.\nGordi, profesor u Centru za studije jugoistočne Evrope Univerziteta Koledž u Londonu, u intervjuu za radio Slobodna Evropa izneo je mišljenje da objavljivanje informacija NATO-a o Tačiju ukazuje na degradiranu Tačijevu reputaciju, odnosno na spremnost nekih njegovih dosadašnjih partnera da tu činjenicu prihvate i podstaknu ga da se povuče.\nPrema nezvaničnim informacijama koje se mogu čuti u Briselu, kosovska vlada trebalo bi da bude formirana najkasnije do 17. februara i treće godišnjice jednostranog proglašenja nezavisnosti Kosova. Naši izvori tvrde takođe da kosovski političari i njihovi savetnici ne žele da vlada bude formirana bez Haradinajeve partije, iako ona nije neophodna za formiranje koalicije. „Zbog predstojećeg dijaloga sa Beogradom za Kosovo ne bi bilo dobro da vlada u Prištini ima Haradinaja i Albina Kurtija (lider pokreta Samoopredeljenje) u opoziciji, pa se zato vode razgovori o njenom proširenju”.\nKako za „Politiku” kaže Bajram Redžepi jedan od potpredsednika Tačijevog DPK-a nema dovoljno vremena da se obave svi „konstruktivni razgovori” kako bi nova vlada bila sastavljena u roku koji predlaže SAD, a to je 17. februar. Pošto zvanični rezultati treba da budu saopšteni u prvoj nedelji februara, ostaje, kako kaže, malo vremena za postizborne kombinacije.\nNa pitanje da li je već izvesna šira koalicija koju će činiti Tači, Haradinaj i Pacoli, Redžepi kaže da „pojedine partije treba da srede stvari u svojim redovima”.\n„Haradinaj je u Hagu pa je malo verovatno da bi mogao da bude u vladi. A kada je u pitanju Pacoli bilo je neformalnih razgovora, ali još uvek ništa konkretno ne mogu da kažem”, dodaje Redžepi.\nIako bi Tači, Pacoli i manjinske zajednice koje su neizbežne u bilo kojoj koaliciji, jer im to po ustavu sledi, bile dovoljne za formiranje nove vlade, albanski politički lideri moraju da prihvate realnost, a to je da i Haradinaj bude u vladi jer je nelogično da Pacolijeva partija koja je osvojila tek peto mesto preuzme veliki deo kolača.\nPolitički analitičar Nedžmedin Spahiju za „Politiku” kaže da neće biti dobre vlade već jedino one koja će morati da se sastavi, a koju će činiti DPK, ABK i ANK. Naravno, uz predstavnike manjina gde će najveću korist imati Srbi.\nGlavnu ulogu u svemu ovome, navodi Spahiju, imaće američka ambasada u Prištini. On ističe da rezolucija Parlamentarne skupštine SE neće ugroziti Tačija jer sve optužbe protiv njega moraju biti dokazane, a Spahiju smatra da Tači nije kriv. Bez obzira na to što Tači ima gotovo duplo više mandata, prema mišljenju ovog analitičara, Haradinaj će najverovatnije tražiti bar 50 odsto ministarstava i to onih jačih.\nI Azem Vlasi, politički analitičar i advokat koji kaže da je rezolucija uperena protiv kosovskog društva, smatra da su neizbežni koalicioni partneri Tači, koji će samo naslediti funkciju, Haradinaj i Pacoli.\n– Iako iz Amerike poručuju da ne treba praviti velike koalicije, nemoguće je da samo dve političke partije i Srbi, ali i ostale manjine dele politički kolač. Biće primenjena formula šire koalicije, a po demokratskom principu s obzirom na to da partija koja dobije najviše glasova formira vladu to će u ovom slučaju učiniti Tači. Biće to koalicija koja će zadovoljiti i matematičke i političke principe – ističe Vlasi.\nŠkljzen Malići, politički analitičar iz Prišine, Hašima Tačija već vidi kao mandatara u savezu sa Ramušom Haradinajem i Bedžetom Pacolijem, koji je svojevremeno kazao da ulazi u postizborne kombinatorike samo ako mu se da mesto predsednika Kosova. Zbog pritiska Amerike, kako kaže, još jedna albanska partija će biti deo koalicije iako bi vladu mogli da formiraju Tači i Pacoli uz srpsku manjinu. U tom slučaju, kaže Malići, Haradinaj je neizbežan, bez obzira na to što je Demokratski savez Kosova Ise Mustafe drugi po broju osvojenih glasova.\nJ. Cerovina\tobjavljeno: 28.01.2011.\nM. M. | 28/01/2011 21:33\nIma dugacke prste...\nDragoslav - Paja Nadezdic | 01/02/2011 22:55\nPa i Hitler je krojio planove odbrane od Sovjetske armije sve do momenta dok mu nisu pokucali na vrata bunkera. Cuveni "SHang Li" je umeo da kaze: "Nada nas ni u samrtnom momentu ne napusta". Jedan drugi, mnogo manje poznat, je u stmoglavom padu sa 120 sprata rekao: "Kod prvih 90 spratova sam dobro prosao. Nadam se da ce tako biti i kod ovih ostalih 30".\nRadan Arsic | 24/02/2011 11:00\nSa mafijom se ne stv ara drzava,i ne moze je biti,to je jasno celom svetu.\nZahtev Srbije teško će odbiti Savet bezbednosti\nDik Marti pred Spoljnopolitičkim odborom Evropskog parlamenta 10. marta\nNajs i Mekšejn „ruše” Martijev izveštaj\nVođe OVK zarađivale 45.000 dolara po izvađenom organu\nZa naciju neupitni Tači\nTadić za hitnu i nezavisnu istragu o trgovini organima\nMarti: Euleks da istraži trgovinu ljudskim organima


Ministar Košarac: Ispunjeni ključni uslovi za izvoz mesa u Maleziju - Teglica.baTeglica.ba\nMinistar Košarac: Ispunjeni ključni uslovi za izvoz mesa u Maleziju\nMinistar vanjske trgovine i ekonomskih odnosa BiH Staša Košarac izjavio je danas da bi BiH uskoro mogla početi sa izvozom goveđeg, jagnjećeg i kozjeg mesa u Maleziju, jer su ispunjeni ključni uslovi za to.\n”Ukoliko epidemiološki uslovi dozvole, nadležni malezijski inspektori će krajem februara doći u BiH i obići objekte koji su nominovani za izvoz, kako bi izvršili kontrole. To je završni korak u procesu odobravanja izvoza mesa goveda, jagnjadi i koza na malezijsko tržište”, istakao je ministar Košarac.\nOn je podsjetio da su prethodno BiH i Malezija bilateralno usaglasile međunarodne veterinarsko-zdravstvene certifikate, te da je malezijska strana dostavila dodatna pitanja nominovanim izvoznim objektima iz BiH, nakon čega se očekuje dolazak malezijskih inspektora i odobravanje izvoza mesa.\n”U proteklom periodu ubrzano smo radili na aktivnostima neophodnim za izvoz mesa u Maleziju, jer cijenimo da je otvaranje novih tržišta jedna od važnih mjera za zaštitu domaće proizvodnje. Cilj je da malezijsko tržište definiramo kao novo tržište za proizvođače i prerađivače mesa iz Republike Srpske i Federacije BiH, kako bismo im omogućili nastavak poslovanja i doprinijeli smanjenju potencijalnih tržišnih viškova”, istakao je ministar Košarac.\nPrethodni post Previous post: Zabilježen rast cijena hrane u svijetu\nSljedeći post Next post: Sve dobrobiti vode\nOtvoren jesenji Sajam malih porodičnih firmi\nPrvi jesenji Sajam malih porodičnih firmi, koji je otvoren danas na Trgu oslobođenja – Alija Izetbegović u Sarajevu, okupio je četrdeset…\nObjavljeno: 18/09/201916:25 Updated: 20:27\nTokom vikenda prvi Festival permakulture u BiH\nTokom vikenda u Mostaru će biti održan prvi Festival permakulture. On će ponuditi Mostaru i Bosni i Hercegovini iskusne aktiviste…\nObjavljeno: 06/09/201920:12 Updated: 16/01/202022:41\nGračanica: Javni poziv za podršku proizvođačima jagoda\nU cilju razvoja proizvodnje jagodičastog voća na području grada Gračanica i stvaranja prihoda nezaposlenim osobama i osobama sa minimalnim primanjima,…


Isporuka vakcina Sputnik V, ilustrativna fotografija\nVeć četvrti dan na aerodromu Sarajevo dvije hiljade doza vakcina Sputnik V čekaju da budu ocarinjene. Vakcine su iz Rusije stigle 1. februara. Njih je naručilo Ministarstvo zdravlja i socijalne zaštite bh. entiteta Republike Srpske (RS) i dovoljne su za imunizaciju hiljadu osoba.\nNo, vakcine još uvijek nisu ocarinjene, odnosno kako za Radio Slobodna Evropa (RSE) navodi glasnogovornik Uprave za indirektno oporezivanje Bosne i Hercegovine (UIOBiH), Ratko Kovačević, još nisu dobili prijavu za njihovo carinjenje.\n„Vakcina je smještena pod temperaturnim režimom u komorama. Moram reći da još uvijek nije podnesena carinska deklaracija za uvozno carinjenje“, potvrdio je Kovačević za RSE.\nNakon što bude podnesena carinska deklaracija, kako dalje pojašnjava, moraju biti priloženi svi dokumenti za uvozni carinski postupak. Pored toga, dodaje on, potrebno je i rješenje nadležnog Ministarstva zdravlja Republike Srpske, s obzirom da je riječ o interventnom uvozu.\nŠta je poznato o vakcini Sputnjik V?\nMedicinski časopis The Lancet objavio je u utorak, 2. februara, da ruska vakcina Sputnik V protiv korona virusa pruža oko 92 posto zaštite protiv COVID-19.\nLancet magazin: Ruska vakcina Sputnik V 92 posto učinkovita protiv COVID-19\nBez odobrenja Agencije za lijekove BiH\nIz Agencije za lijekove i medicinska sredstva BiH je za Radio Slobodna Evropa (RSE) potvrđeno da nemaju odobrenje ni te Agencije. Šta više. Do danas toj Agenciji, kako navode, nije podnesen ni zahtjev za izdavanje navedene dozvole, ni od proizvođača niti ovlaštenog zastupnika.\n“To, međutim, nije prepreka da vakcine, iako nisu registrovane, budu uvezene u BiH”, navode u pisanom odgovoru RSE.\nIz Agencije podsjećaju da, ukoliko vakcina nije registrovana, njen uvoz mogu rješenjem odobriti entitetska ministarstva nadležna za poslove zdravlja i Odjel za zdravstvo Brčko distrikta (posebna administrativna jedinica u BiH).\nPrema članu 66 Zakona o lijekovima i medicinskim sredstvima postoje izuzeci kojima lijek koji nema dozvolu za stavljanje u promet može biti uvezen na osnovu odobrenja entitetskih ministarstava zdravstva i Odjela za zdravstvo Brčko distrikta.\n„Kada vakcina kao neregistrovani lijek putem interventnog uvoza uđe u BiH, prvo se radi provjera kvaliteta od našeg Kontrolnog laboratorija i, onda, ukoliko je nalaz kvaliteta pozitivan, ide u zdravstvenu ustanovu koja je iskazala potrebu za vakcinom”, naveli su iz Agencije za RSE. Dodaju i da će prilikom provođenja procesa kontrole kvaliteta voditi računa o hitnosti potrebe za vakcinom.\nTo je potvrdio i ministar zdravlja i socijalne zaštite RS Alen Šeranić na konferenciji za novinare 1. februara, pojašnjavajući proceduru za uvoz vakcine Sputnik V. Iz Ministarstva su naveli i kako će prioritet pri vakcinisanju imati zdravstveni radnici u Covid odjeljenjima. Nakon ovog, najavio je Šeranić, dolaze još dva kontingenta po 100 hiljada vakcina.\nČetiri dana nakon uvoza potpisan ugovor sa dobavljačem\nInstitut je 3. februara firmi “Krajinagroup” dostavio tendersku dokumentaciju. Dan kasnije, 4. februara, potpisan je ugovor vrijedan oko sedam miliona eura. Sve se desilo četiri dana nakon što je “Krajinagroup” uvezao kontingent od dvije hiljade vakcina, koje čekaju carinjenje na sarajevskom aerodromu.\nIz Krajinagroup-a nisu odgovorili na upit RSE zbog čega nisu dostavili dokumentaciju Upravi za indirektno oporezivanje i zašto još nisu carinjene vakcine.\nNi iz Instituta za javno zdravlje RS nisu odgovorili na upite RSE na osnovu kojeg je ugovora nabavljena tura od dvije hiljade vakcina.\nNisu odgovorili ni na upit kako su na konferenciji za novinare, 1. februara, bili poznati detalji nabavke ruskih vakcina - od uvoza, cijene, pa do uvoznika, ako je tek 4. februara potpisan ugovor o nabavci 200 hiljada vakcina.\nIz Ministarstva zdravlja i socijalne zaštite RS za RSE je rečeno kako su izdali rješenje kojim je odobren uvoz 2.000 doza lijeka Sputnjik V, a za šta je “Krajinagroup”, tek, u četvrtak, 4. februara podnijela zahtjev.\nPotvrdili su i da je data dozvola na hitan uvoz lijeka koji „nema dozvolu za stavljanje u promet u BiH, a neophodan je za zaštitu zdravlja stanovništva“.\n“S nabavkom ruskih vakcina Ministarstvo civilnih poslova BiH nije imalo ništa”, navodi glasnogovornica Zorica Rulj za Radio Slobodna Evropa.\nUčestvovali su, kaže, u procesu nabavke vakcina u okviru COVAX programa Svjetske zdravstvene organizace, oformljenog radi što ravnopravnije distribucije vakcina protiv korona virusa, sa posebnim naglaskom na siromašne zemlje.\nPfizer-BioNTech saglasani da snabdijevaju SZO program COVAX\nMeđutim, Rulj kaže da „entiteti imaju pravo i zakonsku obavezu da samostalno nabavljaju vakcine koje su na tržištu, među kojima je i ruska i oni se samostalno obraćaju nadležnim tijelima za procedure“.\nOna podsjeća da su ih iz Globalnog saveza za vakcine (GAVI) obavijestili da će prva alokacija vakcina za BiH početi stizati početkom februara i to 23.400 doza proizvođača Biontech-Pfizer. Krajem februara trebalo bi da stigne između 153.600 i 259.200 cjepiva AstraZeneca/SKBIO.\nBiH većinu vakcina nabavlja kroz COVAX\nPredsjedavajući Vijeća ministara Bosne i Hercegovine Zoran Tegeltija (Savez nezavisnih socijaldemokrata) podsjetio je 3. februara na sjednici Zastupničkog doma (jednog od dva doma Parlamentarne skupštine BiH) da BiH trenutno ima potpisane ugovore o nabavci vakcina za 40 odsto stanovništva.\nKaže kako je na ranijim sastancima sa nadležnim agencijama, Agencijom za lijekove i medicinska sredstva BiH, te Agencijom za javne nabavke BiH, rečeno kako nema potrebe za izmjene zakona u slučaju nabavke vakcina.\n„Jasno su rekli da nema potrebe za izmjenama pravilnika i da sve vakcine koje se nalaze, mogu biti registrirane u BiH za dva, najviše tri dana i da nema potrebe ni za izmjenama zakona“, naveo je Tegeltija pred parlamentarcima.\nVakcine koje čekaju carinjenje na sarajevskom aerodromu samo su dio količina koje su, kako se navodi iz Ministarstva zdravlja i socijalne zaštite RS, neophodne prema Planu vakcinacije. Ostale će se nabavljati i od drugih proizvođača, za šta je, tvrde, već iskazan interes.\nNajprije će biti vakcinisani medicinski radnici, potom radnici i korisnici domova za stare, kao i osobe starije od 65 godina.\nPrve vakcine koje su stigle u BiH će se čuvati u centralnom skladištu u Institutu za javno zdravlje RS, distribuiraće se preko regionalnih centara, a Kancelarija UNICEF-a je obezbijedila i nove kapacitete za hladni lanac.


POPOVIĆ: Podrška jerusalimskog patrijarha u očuvanju KiM! - Informer\nJerusalimski patrijarh Teofil pružio je punu podršku srpskom narodu i crkvi uz poruku da je "Kosovo uvek bilo i biće srpsko", rekao je ministar za inovacije i tehnološki razvoj Nenad Popović\nTokom susreta sa poglavarom Jerusalimske pravoslavne crkve, ministar Popović je istakao da Srbija nikada neće priznati Kosovo, niti će dozvoliti da postane član Ujedinjenih nacija.\nPatrijarh Teofil preneo je svoju podrsku Srbiji, pre svega u očuvanju KiM, ocenivši da je crkva garant očuvanja srpskog naroda na Kosovu.\nTakođe, istakao je odlične odnose Jerusalimske patrijaršije i Srpske pravoslavne crkve.\nJerusalimski patrijarh je naveo da je na Kosovu stvoren identitet i kultura srpskog naroda, njegova državnost, kao i SPC, zbog čega "Srbija nikad ne sme da preda Kosovo".\nSrpski ministar za inovacije i tehnološki razvoj boravio je u Jerusalimu, gde je učestvovao na Međunarodnoj konferenciji o nauci i tehnologiji "Thinking out of the box", zajedno sa ministrima više od 25 zemalja.\nOsim susreta sa Patrijarhom jerusalimskim Teofilom, Popović se u Izraelu sastao sa ministrom nauke i tehnologije te zemlje Ofirom Akunisom, kao i ministrom poljoprivrede Urijem Arielom.\nNenad Popović ministar za inovacije Jerusalim patrijarh Teofil


TRAMP PRED SAMIT NATO OTKRIO POZADINU IGRE OKO BALISTIČKIH RAKETA: Žele novi sporazum sa Rusijom, čak se i Kina priključuje\n03-12-2019 18:16 Ratni izveštaji Naoružanje Svet Planeta\nAmerički predsednik Donald Tramp izjavio je danas da Sjedinjene Države i Rusija žele da postignu nov sporazum o nuklearnom oružju.\n"Iskreno, cela situacija sa nuklearnim oružjem nije dobra", rekao je Tramp uoči samita lidera NATO.\nVašington se u avgustu povukao iz Sporazuma o nuklearnim snagama srednjeg dometa (INF) tvrdeći da ga Rusija krši, što Moskva demantuje.\n"Ali oni žele sporazum, kao i mi i mislim da bi to bila druga stvar. To je jedna od najvažnijih stvari koje možemo da uradimo, stvarno", rekao je Tramp.\nKina je takođe zainteresovana da se pridruži razgovorima što je, kako je ocenio, veoma dobro.\nRusija duplira brodove naoružane „Kalibrima“, više o tome pročitajte OVDE.\nANKETA ŠOKIRALA ZAPAD: Nemci ne žele da ih brane Amerikanci, ali zato hoće bolje odnose sa Rusijom\nUBEDLJIVI DOKAZI TRAMPOVE ZLOUPOTREBE OVLAŠĆENJA: Američkom predsedniku se posle ovog crno piše!\nNATO RAČUNICA: Koliko balkanske države plaćaju da i one dožive „moždanu smrt“?!\nKREMLJ: Erdogan nije umešan u obaranje ruskog Su-24!


Opština Novi Bečej U toku izmuljivanje i čišćenje kanala na ulazu u Novi Bečej\nVi ste ovde: Aktuelno U toku izmuljivanje i čišćenje kanala na ulazu u Novi Bečej\nU neposrednoj blizini Novog Bečeja u toku su radovi na izmuljivanju i čišćenju magistralnog kanala Banatska Palanka - Novi Bečej koje zajedničkim sredstvima finansiraju Javno vodoprivredno preduzeće „Vode Vojvodine“ i opština Novi Bečej sa po 8 miliona dinara. Radove sprovodi Vodoprivredno preduzeće „Gornji Banat“ iz Kikinde.\nPrema rečima predsednika opštine, Saše Maksimovića, radovi su od velikog značaja naročito znajući činjenicu da kanal DTD koji je kopan od ’69. do ’78. godine od tada nikad nije bio čišćen: „Samo naseljeno mesto Novi Bečej ima ozbiljan problem sa podzmenim vodama, atmosferskom i fekalnom kanalizacijom, što je sada dovelo do kulminacije. Problem DTD-a i obodnih kanala koji se nalaze oko grada i atmosferska kanalziacija u gradu doveli su do toga sa svi kanali budu blokirani, a uzrok je nečićenje poslednjih 40 godina. Zato je opština zajedno sa „Vodama Vojvodine“ sufinansijer ovih radova. Počinjemo od „glave“, što bi se reklo, a onda sledi čišćenje obodnih kanala oko grada, nakon čega prelazimo, paralelno sa tim, i na atmosfersku kanalazaciju. Ukupna vrednost trenutnih radova je 16 miliona dinara. Čišćenje obodnih kanala je trenutno u prosecu projektovanja, odnosno izrade projektno-tehničke dokumentacije. Videćemo koliko će koštati ovi radovi i u kom peirodu će lokalna samouprava moći da ih sprovede. No, paralelno sa tim moramo da čistimo i samu atmosfersku kanalizaciju u okviru grada. Ono što je ključ i ono što se moglo videti, poslednje dve godine, opština polako, ali sigurno čisti svu svoju atmosfersku kanalizaciju kako bi rešila problem odvođenje voda. To sada već zaista predstavlja ozbiljan infrastrukturni problem.“\nMagistralni kanal koji je predmet radova značajan je iz više razloga za oba sufinansijera, naglašava Stevan Ilinčić, pomoćnik direktora Javnog vodoprivrednog preduzeća „Vode Vojvodine“ za hidrosistem Dunav-Tisa-Dunav: „Ovaj magistralni kanal je dugačak oko 150 kilometara i najvažniji je kanal za vodosnabdevanje celog Banata. Ovim radovima praktično ćemo omogućiti njegovu bolju protočnost, snabdevanje svih korisnika sistema za navodnavanje, ribnjaka i svih ostalih naših potrošača. Za lokalnu samoupravu je važno to što ovim radovima spuštamo inspekcionu stazu, dakle, obezbeđujemo mogućnost građanima da priđu kanalu. Ovaj kanal je ranije bio dosta zapušten, pojas trske je bio dužine osam mestara uz vodu, obale su bile visoke i građani, pecaroši, odnosno svi ljubitelji prirode nisu mogli da priđu vodi. Ovim radovima pravimo stazu pored kanala, odnosno neposredno pored vode, izmuljujemo ukupno oko 46 hiljada kubika mulja na deonici kanala koja je dužine od 1.5 kilometar. Ovom prilikom se radi leva obala, pojas od ustave Novi Bečej prema crpnoj stanici, a sledeće godine planiramo nastavak radova u saradnji sa opštinom kako bismo uradili i desnu obalu, odnosno još više se približili ustavi, kako bi ovaj deo kanala koji je u samoj blizini Novog Bečeja bio prilagođen građanima za sporstke aktivnosti, a sa druge strane, kao što sam već rekao, cilj je da njegovu osnovnu funkciju unapredimo s obzirom na to da praktično od kada je ovaj kanal iskopan ovakvi radovi nisu rađeni. Naročito ne ovakvog obima održavanja kao što se sada momentalno radi.“\nIzmuljivanje i čišćenje magistralnog kanala od neprocenjivog je značaja za zaštitu životne sredine i eko-sistema, odnosno lokalne flore i faune, ali i za nesmetano odvijanje vodenog saobraćaja i, na taj način, za ekonomski rast regiona, dodaje Ilinčić.


„Prointer“ dobio novog vlasnika i direktora - Banjaluka24\n0 Dijeljenja 367.9Pregleda\nU kompaniji „Prointer“ došlo je do velikih promjena u vlasničkoj i rukovodećoj strukturi. Novi direktor kompanije je Gordana Kovačević, nekadašnja šefica prodaje i marketinga u firmi „Lanaco“, a iz vlasništva banjalučkog „Prointera“ izašla je istoimena firma iz Beograda, saznaje portal CAPITAL.\nU Okružnom privrednom sudu Banjaluka nedavno su promijenjeni podaci za članove i za lice ovlašteno za zastupanje kod firme „Prointer ITSS“ Banjaluka.\nMeđu vlasnicima više nema beogradskog “Prointera“, ali je dodata firma „Infinity International group“, registrovana nedavno, u julu ove godine, na istoj adresi gdje je i „Prointer“ u Banjaluci, u zgradi Mtela.\nKao vlasnik firme „Infinity“ zvanično se vodi Đorđe Đurić, dok je direktor Bojan Vujić, koji je dosad bio direktor „Prointera“.\nUmjesto Vujića, na mjesto direktora „Prointera“ postavljena je Gordana Kovačević. Ona je ranije bila zaposlena u konkurentskoj kompaniji „Lanaco“.\n„Prointer“ je kompanija koja je preuzela primat na IT tržištu i postala jedan od glavnih partnera javnog sektora, što je praćeno brojnim medijskim natpisima o njihovim bliskim vezama sa vlasti. Do sada su s javnim institucijama sklopili ugovore vrijedne više od 95 miliona maraka.\n„Prointer“ je krajem prošle godine postao većinski vlasnik kompanije „Kaldera“ iz Laktaša, a sve se više nezvanično spominje da će uskoro preuzeti i jednu od najvećih građevinskih firmi „Niskogradnju“ Ljubomira Ćubića.\nSrpski član Predsjedništva BiH Milorad Dodik potvrdio je da je njegov sin Igor Dodik povezan sa kompanijom „Prointer ITSS“.\nU registru Agencije za privredne registre Srbije nismo uspjeli pronaći firmu “Prointer ITSS” Beograd za koju se navodilo da dobija poslove javnih institucija u Srbiji, kao i da je ugašena.\nNajavljeno da počinje mjerenje radioaktivnosti u opštini Dvor\nBMW-om nakon sudara uletio u motel


FoNet portal :: Pretraga / tagId=37901\nTag: jedinstvo, Pogodaka: 21\nJedinstvena opozicija pobeđuje\nPotpredsednik Narodne stranke Miroslav Aleksić izjavio je danas da "samo jedinstvo opozicije" može dovesti do promene vlasti predsednika Srbije Aleksandra Vučića i SNS i da građani zahtevaju jedinstven nastup, a da veruje da su toga svesni svi u opoziciji.\nNapad na istaknute članove\nSrpska lista odbacila je danas kao neosnovane optužbe na račun istaknutih članova te najjače stranke kosovskih Srba i Srba sa severa Kosova i Metohije i ocenila da je reč o koordiniranoj kampanja čiji je cilj slabljenje jedinstva i odbrane srpskog naroda na tim prostorima.\nNi reči o uređenju SPC\nNi u jednom trenutku nismo razgovarali o unutrašnjem uređenju Srpske pravoslavne crkve, niti doveli u pitanje njenu autokefalnost i jedinstvo, oglasila se danas na Tviteru poslanica Evropkog parlamenta iz reda Zelenih Viola fon Kramon.\nSrpski svet nasušna potreba\nMinistar unutrašnjih poslova Aleksandar Vulin primio je danas u Banskom dvoru u Banjaluci nagradu "Kapetan Miša Anastasijević" za razvoj prosperiteta i unapređenje saradnje Srbije i Republike Srpske i tom prilikom poručio da je srpski svet nasušna potreba srpskog naroda da se već jednom objedini i da postane jedinstven politički narod, saopštio je MUP Srbije.\nTri države da rade kao jedna\nU Nišu je večeras održan sastanak ministara i predstavnika vlada Srbije, Albanije i Severne Makedonije, u okviru inicijative “Otvoreni Balkan”, koji je otvorio ministar finansija Siniša Mali i poručio da je cilj sve tri zemlje da rade kao jedna.\nRS spoljnopolitički prioritet\nMinistar unutrašnjih poslova Aleksandar Vulin izjavio je da će Republika Srpska (RS) biti spoljnopolitički prioritet Srbije i da svi Srbi gde god da žive mogu da računaju na bezgraničnu podršku i pomoć njihove matice, saopšteno je iz MUP.\nNovinarka prištinskog Jedinstva Olivera Radić ovogodišnja je dobitnica nagrade za novinarsku humanost "Đoko Vještica", jednoglasno je odlučio žiri Udruženja novinara Srbije (UNS), saopšteno je danas.\nNajpre dogovor sa SSP i DS\nGeneralni sekretar Narodne stranke Stefan Jovanović izjavio je danas da je za jedinstvo opozicije prvo potreban dogovor te stranke, Stranke slobode i pravde i Demokratske stranke, a da se potom može razgovarati sa ostalim manjim partijama o modelima po kojima one mogu biti deo šireg opozicionog fronta.\nAleksić: Vlast može da padne\nPotpredsednik Narodne stranke Miroslav Aleksić ocenio je danas da su lokalni izbori u Negotinu, na kojima je Narodna samostalno osvojila oko 13 odsto glasova, pokazali da bi jedinstvena opozicija mogla da ostvari dobar rezultat na izborima.